
PREFACE. 

The investigators of the history of past times 
almost always find that the remains of popular 
literature are of less common occurrence and more 
difEcult to meet with than those of a more solid 
character, Ballads, squibs, satires, and short poems 
of a similar description, which were probably in the 
hands of thousands some three or four centuries 
«ince, are now either altogether lost, or perhaps 
exist only in a few manuscripts, often inaccessible 
even to those who would study what has been 
happily denominated the history of the peoph. 
The indications of national characters, and the 
illustrations of the manners of our ancestors, which 
such pieces almost invariably afTord, often render 
them extremely valuable, much more so than their 
intrinsic meritwould generally warrant. They are 
likewise important in a philological point of view ; 
but what has been preserved for our day has been 
so diligently sought after and published by Ritson 
and others, that it has really now become a very 

difficult matter to discover any worth printing not 
already included in their publications. 

Perhaps, therefore, the present addition to similar 
collections already before the public may not be 
considered unacceptable to the literary antiquary. 
I would particularly direct the readefs attention 
to the old fabliau entitled the " Dcbate of the 
Carpenter*s Tools," which is perhaps one of the 
most curious of the kind known to exist, and it is 
somewhat remarkable that it should hav^ slumbered 
so long unnoticed in a volume that has been exten- 
sively used by Cpnybeare and other editors. It 
was probably translated firom the Fr^ch, pieces 
of that class being much more common in Anglo- 
Norman, and original compositions in English of so 
early a date being of somewhat rare occurrence. 
The first poem, Colyn Blowbors Testament, is a 
composition of considerable humour, though rather 
broad occasionally in some of its expressions, and 
from its style may be adjudged with more proba- 
bility to be a genuine and original example of 
early EngUsh satirical poetry. The other/pieces 
which comprise the contents of this little volume 

call for little in the way of particular remark 
beyond what will be found in the notes, and may 
be dismissed with the observation that it is be- 
lieved most of them will be found worthy of pre- 
servation, though not perhaps of so inviting a 
character as the two just mentioned. It is only 
necessary to say in conclusion that our selection 
has been formed from manuscripts preserved in 
the British Museum, the Bodleian Library, the 
Ashmolean Museum, the Public Library of the 
University of Cambridge, and the library of Lin- 
coln Cathedral, repositories widely distant from 
each other, and for the most part not always readily 
accessible to students. 

J. 0. H. 

Ghistlipe, 

2l8i Oct, 1844. 

COLYN BLOWBOL^S TESTAMENT. 



Herefoloweth Colyn Bhwbols Testament 
Whan that Bachus, the myghti lorde, 
And Juno eke, both by one accorde, 
Had sette a-broche of myghti wyne a tone, 
And afterwardys into the brayn ran 
Of Colyn Blobolle, whan he had dronke ataunt 
Both of Teynt and of wyne Alycaunt, 
Till he was drounke as any swyne ; 
And after this, with a mery chere, 
He rensyd had many an ale picher, 
That he began to loken and to stare, « 
Like a wode bole or a wilde mare ; 
So toty was the brayn of his hede, 
That he desirid for to go to bede, 
And whan he was ones therin laide, 
With hymself mervailously he fraide ; 
He gan to walow and tum up and downe, 
And for to tell in conclucioun, 
Sore he spwed, and alle up he kest 
That he had recevyd in his brest, 
So that it was grete pite for to here 
His lamentacion and his hevy chere. 
An hors wold wepe to se the sorow he maide, 
His evy countenaunces and liis coiour fade. 
I trow he was infecte certeyn 
With the faitour, or the fever lordeyn, 
Or with a sekenesse called a knave ateynt ; 
And anon his herte he gan to faynt, 
And afterward their toke hym many a throw 
Of good ale bolys that he had i-blowe ; 

i2 COLYN BLOWBOLS TESTAMENT. 

He lokyd furyous as a wyld catt, 

And pale of hew like a drowned ratte. 

And in his bake their toke hym one so fell, 

That afterward folowed a very stynkyng semell, 

That for to cast wos more unwholsom 

Than aurum potable or aurum pimentum. 

And whan his angwyssh somwhat gan apese, 

He recovered of his dronken dessese, 

He set hym up and sawe their biside 

A sad nian, in whom is no pride, 

Right a discrete confessour, as I trow, 

His name was called sir John Doclow ; 

He had commensed in many a worthier place 

Then ever was Padow, or Boleyn de Grace ; 

Of so grete reverens werre the universites, 

That men toke entrie knelyng pn their kenes ; 

In suche places his iader for hym had ben, 

Whate shuld I teil you ] ye wotte where I mena. 

And yet in phisike he cowth no skyl at all, 

Whiche men calien baas naturali ; 

Good drynke he lovyd better than he did wepit, 

Mencalledhym maister John-with-the-shorte-tipet. 

Hereby men may well understonde and see, 

That in scolys he had take degre, 

And was well laboured in the rough byble, 

For he loved in no wise to be idele ; 

An able man to be aboute a pope, 

Because he coude a conscience so well grope, 

And make an man to bryng oute his mynde 

Every thing that he had left behynde. 

He gaf me many a good certacion, 

With right and holsom predicacion, 

That he had laboured in Venus secrete cell, 

And me exponyd many a good gossepell, 

And many a right swete epistell eke, 

In hem perfite and not for to seke ; 

COLYN BL0WB0L8 TESTAMENT. O 

And he had them i-lerneid and i-rade, 

And all were good, I trow their were none bade. 

And right like an hevynly instrument 

Unto me ever his tounge wente, 

Tt was joie for to here and see 

The fructuous talkyng that he had to me ; 

He behavyd hym so lich a gostly leche, 

Both in countenaunce and in his speche, 

And bad I shuld, bycause I was seke, 

Unto Lucina and to Ciraa eke 

My soule byqueth or I hens deperte, 

As I wold have his prayers aftcrward. 

He promysyd me also that he wold syng 

Foure devoite masses at roy biryng, 

On of Bachus, anothir of Lucina, 

The third of Juno, the fourth of Ciria, 

And at Venus temple with grett devocion, 

I have to you so grette dilection, 

And for my soule ryng many a mery pele 

In Venus temple and eke in hir chapell, 

And also in many anothir holy stede, 

Where Spado may not helpe women at ther nede ; 

And bad me eke be of right good chere 

Alle the wyle 1 shold abyde here, 

And for any thing that he coude feele 

That was in me, I sholde do right wele. 

And yet he said, "Be myne avisement, 

Withoute tarying ye make your Testament, 

And by good avice alle thinff well besett, 

Loke ye do soo, for ye shall lare the bett ; 

Whylis ye have your right memorie, 

Calle unto ypu your owne secretory, 

Maister Grombold, that can handell a pen, 

For on booke he skrapith like an hen, 

That no man may his letters know nor se, 

AUethough he looke trugh spectacles thre. 

4 COLYN BLOWBOLS TESTAMENT. 

Let such a man writte your Testament, 
For he shall best folow your entent." 

In Bachus NoMiNE, Amen ! 
'' I Colyn Blobol, all thinges to fulfill, 
Wol that this be my last welle : 
First, I bequeth my goost that is bareyn, 
Whan it is depertid from the careyn, 
Unto the godesse called Lucina, 
And to hir sustir called Ciria ; 
For Lucina hath the governale 
Of the salt flodes, wher many a ship doith saile, 
And oftentymes ther they gone to wrake ; 
That causeth the stormes and the wawes blake ; 
And Ciria eke, as Fulgais tellys, 
Abideth moste in flodis and spring wellys. 
And for because I have sette my plesaunce I 

In plent6 of drynke, I shall have in penaunce 
To dwell in wayters, as for a purgatory, 
Whan I deperte from this world transetory, 
Unto the tyme that Dyane of hir grace | 

List ordeyn me another dwellyng place ; 
But every sin must have his purgacion 
Here or in annothir habitacion. 
And for the swete wynes that arn so myghti, 
In whom I have sette all my glorie, 
Therfor of right it must nedis be thus, i 

My soule to dwell in waters troublous, 
That ben salt and bitter for to taste, 
And them to take as for my repaste ; 
For of right, and as old bookes doon trete, 
Sharp sawce was ordeigned for swete mete. 
And I bequeth also my wrecchid cors, ' 

Whiche of the soule gafe litell fors, 
In the temple of Bachus to have his sepulture, 
That alwey hath done his best cure, H 

COLYN BLOWBOLS TESTAMENT. 5 

To serve hym best with all his hole entent, 

Erly and late and ay right diligent ; 

The cause why I shall to you devyne, 

For Bichus is called the god of wyne ; 

And for that licour is so presious, 

That oft hath made [me] dronke as any mous^ * 

Therfor I will that ther it beryd be 

My wrecchid body afore this god parde, 

Mighti Bachus that is myn owen lorde, 

Without variaunce to serve hym or discorde." 

And after that another throw hym toke, 

And therwihtalle his body alle to-shooke, 

Lyke as a fever that bernned hym so hote, 

And was to hym grete pavne I wote ; 

And other whiles such a mrte he lete, 

That men wend verely he had shete ; 

Ther ys no storme ne tempest ay doth lest ; 

But also sone as his anwhushe was past, 

He procedid to performe his will : 

" I byqueth, as it was right and skyll, 

Unto the abbasse of this monestary, 

I mene of Bachus, that myghti lorde in glorie ; 

Alas Sioth, that devoute woman, 

Whiche hath the propret6 of a swan, 

Evyr to be in plent^ of licour, 

And in the morenyng by viij. was his houre 

To be as dronke as any swyne, ^ 

With wyne, or ale, or sum licour devyne, 

And to her sustres of that condicioun, 

Wheir ever they dwell, in citie or in towne, 

AUe the londvs and passessions 

That I have lying within the bowns 

Of Southwerke and of the stwes syde, 

As wynde-melles ande water-milles eke, 

With alle their purtenaunces lying on every syde, 

That be there redy and ar not for to seke, 

6 coLYN blowbol's testament. 

Sufficient i-nough, yf they were all told, 

For to serve many a grete houshold, 

By a charter to have and to hold, 

Under my seale of lede made the mold, 

And writen in the skyne of swyne, 

What that it is made in parchemyn, 

Because it shuld perpetually endure, 

And unto them be both stable and sure, 

Sauf only a certeyn quyte-rent, 

Which that I have gevyn with good entent 

To pay for me, unto my confessour, 

That called is a man of grette honoure, 

At the stewes side and their fast by, 

To have an hous and dwell therin yerly ; 

And to be paid of penaunce ten or twelve, 

As good livers as he is hymselfe, 

To fete it their whan he hath nede therto, 

It is my will right evyn that it be so ; 

And of this rent, yf that he doith faile, 

I gy ve hym ppwre to skore on the tale, 

And take an stresse, yf that nede be, 

Upon the grounde, one, two, or thre, 

And with hym home his stressis for to cary, 

And in his chamber to make them for to tary, 

Till he be paid fully of the quyte-rent, 

And wel i-plesid after hys owyn entent. 

And at his forsaid charter maykyng, 

And also at the possession takyng, 

AUe good drynkers that any where may be hade, 

With braynles people and other that ben made, 

Shuld be at doing of this dede ; 

The blissing of Bachus I graunte hym to mede, 

To be wittness of this cha[r]ter sealyng. 

Because I wold they shold tbr nothing 

Be interupt of their possessouns, 

That I have gyve them lying in the bouns 

COLYN 6L0WB0LS TE8TAMKNT. 7 

Of Southewerke and of the stweys syde, 

But evermore with them to abyde ; 

To make them have the mor devocion 

For me to say many an orison, 

On nightes specially whan other men do wy[n]ke, 

Bycause I sette my plesaunce in good drynke. 

And I byqueth unto my secrytory, 

Regestered a brother in the order of foly, 

For his labour and his diligence, 

Six marke of bruce to have for his dispence, 

To this entent, that he bistow it shali 

Upon good drynk, and on no mete at all ; 

My custom ever hath ben to doo soo, 

It is my will that he shuld the same [doo]. 

And I bequeth, yef that I dey shall, 

For to hold my ^st funeral, 

An hundreth marke of pruce money fyne, 

For to bistow upon bred and wyne, 

With other drynkys that dilicious be, 

Whiche in ordre herafter ye shall se. 

And for to be at this fest mnerall, 

I will have called in generalle 

AUe tho that ben very good drynkers, 

And eke also alle feoble swy vers, 

And they also that can lyft a bole, 

Till that the drynke hath take them by the polle ; 

And they also that ben dronkyn wyce, 

And othir that arn dronken fooles nyce ; 

And many dronken people shalbe there, 

And none of these may fayle at this dyner. 

And for to s[o]moun sJI them to this fest, 

The baily of Roston therto is the beste ; 

Sauf I will have after myn owjm entent, 

An hous for them, that is convenient, 

And it shalbe Didalus is hous. 

And every man shalbe as drownke as any mous, ^ 

8 COLYN BLOWBOL'8 TESTAMENT. 

Or any of them from this fest passe. 
And lOT to tell how this hows maide was, 
Ther werre therto sevynty and sevin 
Of dores in nombre, as poets doo nevin, 
And he that was ones entered in, 
Coude fynde no wey out for to wyn, 
Till that he com ynto a gardeyn, 
And their he shuld fynd in certeyn 
A clew of vern, and therto he must wynd, 
And therof take a thred by the ende, 
And make a knot about hys fynger withall, 
And with the thred wynd hym oute he shall, 
But otherwise myght no man oute wyne, 
After that he was ones entered in. 
And for because so many dores be 
Unto this hous, and so fer entre, 
Me thingith therfore, as by my jugement, 
This is a hous for them most convenient. 
But whan all fblk ones be entrid in, 
I will these people the high borde begyn, 
Tho specially that arn dronken wise, 
People most able, after myne avise, 
To sett their among all other thing 
To make them wise in ther owyn talkyng, 
u^And wenith thir wittes be beyonde the mone, 
' And medle of thynges that they ha ve nought to done, 
And deme themself as wise, withoute lees, 
As ever was Aristole, Plato, or Socrates ; 
And their thinges begyne to lye, 
^ For than they ben as dronke-lyight as a flye, 
And will tell of thinges that have be done, 
Whereas never shyneth sone ne mone, 
I will therfor for myn honesty, 
At the hy dees thes people sette be. 
And to begin also the secounde table, 
I will ther be honest men and able, 

Such as wilbe as drongen as a nape, * 

And they will skofF now and jape, 

And be also as fuU of nyces toyes, 

As ben yong childern or elis wantown boyes ; 

And they whiche also both gape and gren, 

Like the ars of a squirtyng hen. 

And in suche caas often tymes they be, 

That one may make them play with strawes thre, 

And be as nyce in a mannys hous, 

As is a catt playing with a mous, 

Therfor I will this people sett there, 

A place ther is for them elleswhere. 

The thirde table shal begyne as ty te, 

They that be manly in dronkenesse for to fyte, 

Whan one ther hede is sett a barly-hate, 

Than arn they as manly as a ganat, 

And than they will kyll every fle and lous, 

And in ther way bydith nodir ratte ne mous ; 

They will kyll in that grete hete 

Huge Golyas, with their wordis grete, 

And also the grete Gogmagog, 

Cresced worme and the water frog. 

Than they begyn to swere and to stare, 

And be as braynles as a Marshe hare, ^ 

When they have one their habergon of malt, 

They wene to make many a man to halt, 

For they be than so angry and so wraw, 

And yet they will stombile at a straw. 

And every table shall fulfilled be, 

Men of worship and men of honest6 ; 

After that they shalbe servyd wele, 

Bute of drynke and mete never a dele. 

And will their be supervysours, 

With officers, as conyng surveyours, 

Bakers, bruers, and buttelers of the best, 

Tene them of brede and drynke ere they rest, 

10 COLYN BLOWBOl's TESTAMENT. 

Till every man have plente and sufBciaunce, 

Of mete and drynk right large abundaunce; 

Som to serve and some for to sew 

Them brede and drynke^ as they sit a-raw ; 

And what with gestes and with servauntes eke^ 

I trow their shalbe an honeste felowship. 

Sauf first of ale they shali have new bake bonns, 

With stronge ale bruen in fattes and in tonnes, 

Pyng, DrangoU, and the Braget fyne, 

Methe, Mathebru, and Mathelynge, 

Rede wyn, the claret, and the white, 

With Teynt and Alycaunt, in whom I delite ; 

Wyn ry vers and wyn sake also^ 

Wyne of Langdoke and of Orliaunce therto, 

Sengle bere, and othir that is dwobile, 

Which causith the brayn of man to trouble ; 

Spruce beer, and the beer of Hambur, 

Whiche roakyth oft tymes men to stambur ; 

Malmasyes, Tires, and Rumneys, 

With Caperikis, Campletes, and Osneys, 

Verunge, Cute, and Raspays also, 

Whippett and Pyngmedo, that ben lawyers therto; 

And I will have also wyne de Ryne, 

With new maid Clarye, that is good and fyne, 

Muscadell, Terantyne, and Bastard, 

With Ypocras and Pyment comyng afterwarde. 

And as for mete I will that goo quyte, 

For I had never therin grete dylite, 

So that I myjt have drynke at my will, 

Good ale or wyne my bely for to fiUe. 

Also I wili eke that John Aly, 

And his brother Laurens Sty, 

Be surveyours cheyfF at this dynere, 

And serve oute drynkes that ben both brith and 

cleyre, 
And se that every man have sufBciaunce 

Of all drynkys, plente and abundannce. 

Also I will that other men ther be 

To serve the people everiche in degree, 

That is to say, Robert Otwey, 

Nicholas Inglond and Robert Horsley, 

And Colin Bioboll and Robert Cure; 

And to gadre in the cuppys grett and smale, 

Their shall be muster William Copyndale, 

And othir such they ben to fwe, 

Theym for to serve and their dishes to sew. 

And to se all thinges truly doone 

After my deth, dwely and right sone, 

I ordeyn to be myn executour 

Of my last will, with a supervisour, 

Aleyn Maltson, to se truly 

My will performyd wele and duly, 

As I have ordeynd here after myn entent, 

By good avicement in my Testament. 

And I will that supervisour bee 

Over hym a man of honeste, 

Sybour Groutehed, a man fuU discrette, 

Whiche wilbe dronke with myghti wynes swete, 

Thaugh he non drynk but semell ones therto, 

I hold hym mekly therfor to have adoo, 

In suche a mater of so grete a charge. 

And for their labour I reward them large, 

For myn executour shall have xx*'. marke, 

And to my supervisour, for his besy warke, 

And his labour and his diligence, 

He shall have yerely viij. marke for his dispence. 

Thus I Colyn Blowboll, with good avisement, 

Make an end now of my Testament, 

And willyng every man in his degree, 

For me to pay unto the peyte 

Of mighti Bachus, and of myghti Juno, 

When I hens weynd, that I may com them too ; 

12 COLYN BLOWBOl'8 TESTAMENT. 

Whiche haye ever be right diligefnt 

To serve them best, with all myn hole entent, 

And so shall I doo unto my ly ves ende, 

So pray for me that I may to them wynde, 

Whan Antropus shall twyn a-two the thirde ; 

And or that tyme no man shalbe dede, 

Of the mevyng of my mortall body, 

That I may then entre into their glorie. 

And me remember with your devocion, 

Hertely with all yoar mencion, 

With som good prayres whan ye upon me thynke, 

Whiche hath ben ever a lover of goode drynke." 

Thow litell quayer, how darst thow shew thy face, 
Or com yn presence of men of honeste 1 
Sith thow ard rude and folowist not the trace 
Of faire langage, nor haiste no bewte ; 
Wherefore of wysedom thus I councell the, 
To draw the bake fer out of their sight, 
Lest thow be had in reproef aud dispite ! 

Here endyth Colyn Bhhollys Testament. 

DEBATE OF THE CARPENTER^S TOOLS. 

[From MS. Ashmol. 61, foL 23-26.] 

The shype ax seyd unto the wryght, 
" Mete and drynke I schall the plyght, 
Clene hose and clene schone, 
Gete them wer as ever thou kane ; 
Bot fore all that ever thou kane, 
Thall (?) never be thryfty man, 
Ne none that longes the craft unto, 
Fore no thyng that thou kane do." 
*' Wherefore," seyd the belte, 
" With grete strokes I schalle hym pelte; 
My mayster schall fuU welle thene, 
Both to clothe [and] fede his men." 
" 3e, je," seyd the twybylle, 
" Thou spekes ever ageyne skylle. 
I-wys, i-wys, it wylle not bene, 
Ne never I thinke that he wylle thene." 
" 3is, jis,*' seyd the wymbylle, 
" I ame als rounde as a thyrobyll ; 
My maysters werke I wylle remembyre, 
I schall crepe fast into the tymbyre, 
And help my mayster within a stounde 
To store his cofere with xx. pounde." 
" 3e, 3e,*' seyd tho compas, 
" Thou arte a fole in that case, 
For thou spekes without vysment, 
Therefore thou getyst not thi entent ; 
Wyte thou wele it schall be so, ^ 

That lyghtly cum schall lyghtly go : 
And thou gete more than other fy ve, 
c 

3it schall thi mayster never thryve." 

The groping-iren than spake he, 

" Compas, who hath grevyd the ] 

My mayster jit may thryve fuUe wele, 

How he schall I wylle the telle ; 

I ame his servant trew and gode, 

I suere the, compas, by the Rode, 

Wyrke I schalle bothe nyght and dey, 

To gete hym gode I schall assey." 

" 3e, je," seyd the saw, 

** It is bote bost that thou doyst blow, 

Fore thofe thou wyrke bothe dey [and] nyght, 

He wyll not the, I sey the ryght ; 

He wones to nyje the ale-wyffe, 

And he thouht ever fore to thryffe." 

Than seyd the whetstone, 

" Thoff my mayster thryft be gone, 

I schall hym helpe within this jere 

To gete hym xx.*^ merke clere ; 

Hys axes schall I make fulle scharpe, 

That thei may lyjhtly do ther werke ; 

To make my master a ryche man 

1 schall asey, if that I canne." 

To hym than seyd the adys, 

And seyd, *' ae, ser, god glades, 

To speke of thryfft it wyll not be, 

Ne never I thinke that he schall the, 

Fore he wyll drynke more on a dey 

Than thou cane lyghtly arne in twey ; 

Therefore thi tonge I rede thou hold, 

And speke no more no wordes so bold." 

To the adys than seyd the fyle, 

" Thou schuldes not thi mayster revyle, 

Fore thoff he be unhappy, 

3it fore his thryft thou schuldes se ; 

Fore I thinke or tomorow at norie 

To arne my mayster a payre of schone ; 

THB CARPENTBR's TOOLS. 15 

'Fore I schalle rube, with all my myght, 
4 My mayster tolys for to dyght, 

So that, within a lytell space, 
* My mayster purce I schali encrece." 
' Than seyd the chesyll, 

" And ever he thryve, he berys hym wele ; 
j Fore tho thou rube to thi hede ake, 
f His thryfte fro hym it wyll be take ; 

Fore he loves gode ale so wele, 

That he therfore his hod wyll selle ; 

Fore some dey he wyll vij.d drynke : 
! How he schall thryve I canne not thinke.*' 
■ " 3e, je,** seyd the lyne and the chalke, 
j " My mayster is lyke to many folke ; 
I Tho he lufe ale never so wele, 
1 To thry V and the I schall hym telle ; 
' I schall merke well upone the wode, 

And kepe his mesures trew and gode, 

And so, by my mesures all, 

To the fuU wele my mayster schall." 

Than bespake the prykyng-knyfe, 

" He duellys to nyje the aie-wyfe ; 

Sche makes oft tyme his purse fuU thynne, 

No peny some tyme sche levys therin : 

Tho thou gete more than other thre, 

Thryfty man he canne not be." 

" 3e, je," seyd the persore, 

" That at I sey it shali be sure ; 

Whi chyd je iche one with other 1 

^iVote 30 wele I ame jour brother ! 

Therefore none contrary me, 

Fore as I sey so schall it be : 

My mayster jit schall be full ryche ; 

Als fere as I may stret and streche, 

I wyll helpe with all my myght, 

Both by dey and by nyght, 

Fast to runne into the wode, 

And byte I schall with moth full gode, 

And thus I trowe be my crowne, 

To make hym schyreff of the toune." 

" Soft, ser," seyd the skantylljon, 

" I trow 30ur thryft be wele ny done ; 

Ever to crewyll thou arte in word, 

And jet thou arte not worth a tord : 

Fore all the gode that thou gete myght, 

He wyll spend it on a nyght." 

Than the crow byganne to speke, 

Fore-why is herte was lyke to breke 

To here his brother so revyld, 

And seyd, " thou spekes lyke a chyld ! 

Tho my mayster spend never so faste, 

I-nouje he schall have at the laste, 

May forteyn as mych as ever shall he, 

That dryiike never peny to that he dyje. " 

" 3e, je," seyd the rewle, 

" I feyth thou arte bot a fole, 

Fore and he dyje and have ryght noujht, 

Who trowys thou wyll gyfe hym owgnt 1 

Thus schall he ly upone the grownd, 

And be beryed lyke an hund : 

Fore and a man have ought before, 

When he has nede it is gode store. " 

" What, ser reule," seyd the pleyn, 

" Another resone I wyll the seyne ; 

Thoff my mayster have no happe, 

3it thi mayster thou schudy st not lake ; 

Fore jit a mene I schall se, 

That my mayster schall wele the : 

I schalle hym helpe, both dey and nyght, 

To gete h^rm gode with all my myght ; 

I schalle clens on every syde 

To helpe my mayster m his pride.*' 

The brode ax seyd withouten mysse, 

He seyd, " the pleyn my brother is ; 

We two schall clence and make fuU pleyne, 

That no man schall us geyne-seyne, 

And gete oure mayster in a jere 

More sylver than a man may bere.'* 

" Je, 36,** seyd the twyvete, 

" Thryft I trow be fro jour fettej 

To kepe my mayster in his pride ; 

In the contr6 je canne not byde, 

Without je stele and be thetys, 

And put meny mene to grefl^^s ; 

Fore ne wylle drynke more in a houre 

Than two men may gete in fowre. 

When je have wroujht alle that je canne, 

Jit schjule he never be thryfty mane." 

Than be-spake the polyfF, 

With gret strong wordes and styffe, 

" How, ser twyvel, me thinke 30U grevyd ! 

What devylle who hath 30U thus mevyd 1 

Thof he spend more in a jere 

Off gold and sylver than thou may bere, 

I schall hym helpe with all my myght ; 

I trow to make hym jet a knyght ! " 

" What, ser," seyd the wyndas rewle, 

" Me thynke thou arte bot a fole, 

Fore thou spekes oute of sesone, 

He may not the therfore by resone ; 

A carpenter to be a knyght, 

That was ever ageyne ryght ; 

Therefore I schall telle the a saw, ^^' 

Who so wold be hyje he schall be law." 

" Je," than seyd the rewle-stone, 

" Mayster ham many fone ; 

And je wold helpe at his nede, 

My mayster schuld the better spede, 

Bot whatsoever ^e brage our boste, 

My mayster jet shall reule the roste ; ^ 

Fore as I ame a trew mane, 

I schalle hym helpe all that I canne." 

The gowge seyd, " The devyles dyrte 

Fore any thing that thou canne wyrke ! 

Fore all that ever thou canne do, 

It is not worthe an old scho ! 

Thow hast be prentys this vij. jere, 

And jit thy crafte is for to lere ; 

And thou couthe wyrke als wele as he, 

3et schall thi mayster never the." 

" Softe, ser,*' seyd the gabulle-rope, 

" Methinke gode ale is in jour tope, 

Fore thou spekes as thou wold fyght, 

Thereto and thou hade any myght ; 

I schall telle the another tale, 

My mayster how I schall aveyle ; 

Hayle and puUe I schall fuUe faste 

To reyse housys, whyle I may laste, 

And so, within a lytell throw, 

My mayster gode schall not be know." 

Than spake me wryghtes wyfe, 

" Nother of 30U schaU never thryfe, 

Nother the mayster, ne the manne, 

Fore nothinge that je do canne, 

Fore je wyll spend in a moneth 

More gode than iij. men hath." 

The squyre seyd, '* what sey je, dame ] 

Je schuld not speke my mayster schame ! " 

" Squyre, I have non other cause, 

I suere the by Seynt Eustase ! 

Fore alle the jerne that I may spynne, 

To spend at ale he thinkes no synne ! 

He wylle spend more in an owre, 

Than thou and I canne gete in fowre ! " 

" 3it me thinke je be to blame 

To gyfFe my mayster syche a name, 

Fore thoff he spend more than je have, 

Jit his worschype je schuld save." 

" Mary I schrew hym and the to, 

And alle them that so canne do ! 

Fore hys servaunt I trow thou be, 

There thou schalle never the ; 

Fore and thou leme that craft at hym, 

Thy thryft I trow schall be fulle thme ! " 

The draught-nayle than spake he, 

And seyd, " Arme, that is no le, 

^e hafe the maner of this frekes, 

That thus fore my mayster spekes ; 

Bot lythe to me a lytelle space, 

I schall 30W telle all the case 

How that they wyrke fore ther gode, 

I wylle not lye be the rode ! 

When thei have wroght an oure ore two, 

Anone to the ale thei wylle go, 

And drinke ther whyle thei may dre, 

Thou to me and Ito theJ* 

And seys the ax schall pay fore this, 

Therefore the cope ons I wylle kys ; -% 

And when thei comme to werke ageyne, 

The belte to hys mayster wyll seyne, 

" Mayster, wyrke no oute ofF resone, 

The aey is vary long of seson ; 

Smale strokes late us hake, 

And sumtvme late us es oure bake ; 

The wymbuUe spekes lyke a syre, 

Sevyne pens off a dey is smale hyre 

Fore wryghtes that wyrke so faste, 

And in owre werke have grete haste.'* 

The groping iren says fuU sone, 

" Mayster, wylle je wele done, 

Late us not wyrke to we suete, 

Fore cachyng of over gret hete. 

For we may after cold to take, 

Than on stroke may we no hake. 

Than be-spake the whetstone. 

And seyd, Mayster, we wylle go home, 

Fore fast it draw unto the nyght, 

Our soper by this I wote is dyght ; 

The lyne and stone, the persere and fyle, 

Seys that is a gode counesylle ; 

The crow, the pleyn, and the squyre, 

Seys we have amyd wele our hyre ; 

And thus with fraudes and falsyd, 

Is many trew man desey vid ; 

Therefore by ought that I canne se, 

They schall never thryve ne the ; 

Therefore the craft I wylle go froo, 

And to another wylle I goo." 

Then ansuered the wyfe in hye, 

" And I royght so wold I, 

Bot I ame to hym bounde so faste, 

That of roy halter I may not caste ; 

Therefore the preste that bounde me prentys, 

He schall treuly have my curse, 

And ever schall have to that I dyje, 

In what contr6 that ever he be !" 

Therefore, wryjtes, take hede of this, 

That je may mend that is amysse, 

And treuly that 30 do jour labore, 

Fore that wj^lle be to jour honour; 

And greve 30U nothing at this song, 

Bot ever make mery yourselve amonge ! 

Ne jet at hym that it dud make, 

Ne envy at hym je take, 

Ne none of ^ou do hym blame, 

Fore-why tne craft hath do hym schame, 

Bv mo weys than two ore thre. 

Tnus seys the boke serteynlye, 

God, that is both gode and hend, 

Gyff jou grace that 30 may mend, 

And bryng us alle unto his blysse, 

That never fro us schall mysse ! 

THE MERCHANT AND HIS SON. 

[From MS. Bib. PubL Cantab. Ff. ii. 38.] 

Sere foloweih a gode mater of ihe marchand and 
hys sone. 

Lystenyth, ye godely gentylmen, and all that ben 

hereyn, 
Of a ryche franklyn of Ynglond a song y wyll 

begyn; 
Many yewels and grete tresure, bothe of sylver 

and golde, 
Hors and nete he had grete plente, and many a 

shyp in folde, 
He hadgold and sylver y-nogh leyde up in hys cofur, 
Yf hys nejbur had never so grete nede, he wold 

hym none profur ; 
He was a grete tenement man, and ryche of londe 

and lede, 
Jyt wolde he never in all hys lyfe do no maner 

almesdede ; 
Yf ony pore man came to hys place, eyther erly or 

late, 
He schuld have neyther mete nor drynke, thoj he 

dyed ther ate. 
Yf nys pore neghbur had nede to sylver, he wold 

hym non lenne, 
But yf he grauntyd to pay hym ageyn for ix. s. x. 
By a gode oblygacion bounde, in cas he faylyd hys 

day, 
He schulde dowbyll hyt every peny, he shuld not 

seyhym nay; 
He wold ellys prison them fiill sore, and do them 

mekyl care. 



Digitized by VjOOQIC 



22 THE MERCHANT AND HIS SON. 

He had never no compascion of hys pore nejburs 

fare. 
And he myjt fynde hys ne^burs beste, eyther in 

corne or grasse, 
He my jt as wele gyf hym hys beste, as pay for hys 

trespas ; 
For and a beste come in hys londe, berley, pese, 

or whete, 
He wolde have a quarter of corne, thowe the beste 

toke but oon bvtt. 
Yf any man boght of hys chaffere, yn case he had 

nede to borowe, 
He schulde pay the derrer for the loone, thus dydd 

he moche sorowe ! 
Hym selfe wolde pay no man for dett, neythyr for 

olde ne newe, 
But what he caght fuU faste he helde, soch balys 

dudd he brewe. 
Thys ryche man he had a wyfe, a semely woman 

and a feyre, 
God sende a chylde betwene them two, the whych 

schulde be ther heyre : 
Thys chylde was borne to Holy Churche, with 

mekyll yoye and game, 
There was he crystenyd veryly, and callyd Wyl- 

lyam hys name. 
In tyme of age he wente to scole, that curtes ys 

and hende, 
He cowde hys gramer wonder wele, hys felows 

cowde hjrm not amende ; 
He was bothe meke and mylde, as a gode chylde 

owyth to bee ; 
Whan he was comen to hys age, a godely man 

was hee, 
And welbelovyd wyth yonge ond olde, he was full 

gentyll of dede. 

Ther was not oon man in all thys londe that bare a 

bettyr brede. 
Hys fadur bethoght hym on a day, these wordys to 

hym seyde hee, 
" Come hedur," he seyde, " Wyllyam, my sone, 

and here what y sey thee ; 
Thou canste on boke, my sone Wyllyam, and 

gramer undurstonde, 

Y have ordeygnyd for thy levyng, tenement, 
howse and londe ; 

Thou schalt be an apersey, my sone, in mylys ij. 
or thre, 

Y wolde thou had some fayre syens to amende 
wyth thy degree ; 

I wolde thou were a man of lawe, to holde togedur 

my londe, 
Thou schalt be pletyd with, when y am gon, full 

wele y undurstonde." 
'* A man of lawe," seyde Wyllyam, " that wyll 

y nevyr bee ! 
• Y wolde leme of marchandyse to passe ovyr the 

see!" 
" Yf thou be a marchand," my sone Wyllyam, 

" the sothe y can telle the, 
I have seyn men bothe ryse and falle, hyt ys but 

caswelte ! 

Y wolde have the a man of lawe, thys ys the 
schorte and longe, 

Then mayste thou kepe that y leve the, whedyr 

hyt be ry^t or wronge." 
" Nay, gode fadur," seyde Wyllyam, " be yowre 

bettur avyse, 
Helpe y had a gode maystyr to teche me mar- 

chandyse." 
Then was Wyllyam prentys made to lerne in 

marchaundyse ; 

Hys fadur levyd, as he was wonte, in synne and 

covetyse ; 
So levyd he forthe many a yere, extorcyon he 

wolde not leve, 
He endytyd many a man hys pore neghburs evyr 

to greve ; 
He lovyd full ylle to pay hys tythe, owthyr in 

mony or corne, 
He thoght hymselfe rychest of all, of all other men 

had he scorne. 
He lovyd wele, as y yow say, prestys for to endyte*^ 
Yf he myght gete a mannys gode, he thoght hym 

hym nevyr to qwyte. 
Thus he dxofe forthe hys lyfe dayes wyth mekyll 

trecherye, 
Tyll sekenesse caght hym sodenly, then wyste he 

wele to dye; 
He callyd to hym the gentylmen, the beste in that 

cuntr^, 
He prayed them, wyth all hys herte, hys executurs 

for to bee. 
When they come in hys presence, they seyde hym 

schortly " nay," 
For they knewe fuU wele hys lyfe, how he had 

levyd many a day ; 
Then he preyed other gode yomen, and his neygh- 

burs alsoo, 
They wolde hys executurs byn, and they seyde 

schortly " noo," 
For all the cuntrey knewe full wele, and hyt wele 

undurstode, 
That wyth false extorcion he had geton moche of 

hys gode. 
Then thys frankleyn hym be-thoght, and sente 

aftur Wyllyam hys sone; 
And as soone as evyr he came, he knelyd, as he 

schulde done. 

Upon the grownde before hys fadur, and askyd hys 

benysone. 
" Thou schalt hyt have, my dere sone, fro the fote 

up to the crowne; 
Sone, why that y for the sende, thys ys the cawse 

why, 
Thou schalte be myn executur, for y am lyke to 

dye." 
'* Forsothe, fadur, that ys not beste, take ryche men 

of thys cuntr6, 
That may all yowre wylle performe ; fadur, take 

this counsell of me." 
" Sone, all they have seyde me nay, and utturly 
• hyt refusydd !" 
" In feyth, fadur, so wyll y, and therfore holdyth 

me excusvdd." 
'* I charge the, sone, in Crystys name, thou take on 

the thys dede !" 
" On a covenaunt, fadur, y wyll, and ellys not, so 

God me spede ! 
And ye wyll do, as y yow say, and me youre 

trowthe plyght, 
That ye wyll come and speke with me upon the 

thrydd nyght." 
Thys ryche man hys testament made, and schrofe 

hym of hys synne, 
3yt wolde he no man restore for no crafte that 

myffht byn, 
But all he gaf Wyllyam hys sone, to do ryght as 

he wolde. 
Then was he dedd and leyde in clay, and dolvyn 

uhdur the molde ; 
When hyt come to the thrydd nyght, that he 

schulde come ageyn» 
Then was he ledd with fendys blake, that wroght 

hym mooche payne, 

D 

Wyth vij. yron cheyny$ stronge they ledd hym on 

every syde, 
They bete on hym, wyth brennyng brondys,woundys 

large and wyde. 
He was brennyng in flame of fyre, for pejme he 

myght not byde, 
The erthe tremelyd there Wyllyam stode, so dyd 

the trees stode hym besyde. 
When Wyllyam sawe that delefuU syght, be knelyd 

downe upon hys knee, 
He preyed to Jhesu he schulde hym save, and to 

hys modur mylde Mar^, 
" In the name of God omnypotente, spyrjrt, y con- 

yure thee, 
That thou do me no harme, but abyde here stylle 

and speke wyth mee !" 
'* Wyllyam, sone, y am thy fadur, in peyne as thou 

may see, 
Thus schall y go to domesday, hyt wyll none othyr 

bee, 
And at the day of jugement y schall have doubull 

peyne, 
And caste into the pytt of helle and nevyr come 

owt ageyne." 
'* I charge yow, fadur," seyde Wyllyam, *' in the 

name of God almyght, 
That ye apere to me ageyne thys tyme fourtenyght!" 
The goste toke up a gresely grone, with fendys 

awey he glode ; 
Then Wyllyam wente to hys maystyr, no lenger 

he abode. 
Here ys a fytt of thys matere ; the bettur ys be- 

hynde, 
Ye schall here how gode Wyllyam to hys fadur 

was full kynde. 
When Wyllyam come before hys maystyr, he 
knelyd on hys knee ; 

The marchande seyde, "Wyllyami my chylde, 

what tydyngys now with thee r 
/' Trewly, mayStyr/* seyde Wyllyam, " y am come 

to yow now 
To selle yow my londys all, they falle full wele for 

yow !" 
" Thou schalt not selle thy gode, Wyllyam, be the 

counsell of me, 
Men wyll sey that here therof that thou art nevyr 

lyke to the ; 
AU thys cuntre Wyll speke therof bothe woman, 

chylde and man, 
For to selle so sone awey all that thy fadur wan.** 
" Gentyl maystyr, sey ye not so, for all my londe 

hyt sdiall be yx)wrys, 

Y wyll selle hyt yow frely, bothe townys, hallys, 
and bowrys; 

Y muste nedys selle hyt, maystyr, trewly wyth- 

owtyn any lees, 
I have levyr that ye have hyt, then ony other man 

y-wys." 
^* Y wyll not bye hyt certenly, nor no gode of thyn, 

Y refuse hyt utturly, for hyt schall nevyr be myn." 
" I am sory, therfore," seyde Wyllyam, " maystyr, 

that ye wyll hyt not have ; 

Y muste neays selle hyt to some othyr man, ryght 
as God me save !" 

" Syn thou wylte nedys selle hyt," seyde the mar- 

chand, " what schall y pay therforel" 
" A thousande marke, maystyr, yf ye wyll ; y wyll 

aske yow no more." 
f* Syn thou wylt nedys selle hyt," seyde the mar- 

chand, " thou schalt have money rounde, 
Thou schalt have more then thyn askyng, thou 

schalt have a thousand pounde.'* 
'' Fare well now, my dere maystyr, and God hyt 

yow forjylde. 

Y schall be hastely at yow ageyn with the myght 
of Mary mylde ! " 

Then Wyllyam payde hys fadur dettys, as far as 

he myght here; 
To synffe for hys fadyr soule he hyred bothe preste 

and ftere, 
He deljrd and dydd grete almesdede to many a 

nedefuU swayne, 
There as hys fadur had done pore men wronge, he 

restoryd hyt ageyn. 
The xiiij. nyght was come to ende, the goste muste 

pere ageyne, 
Fendys of helle they haryed hym thedur, and 

wroght hym mekyll peyne ; 
He apperyd fuU orybuUy, but not as he dud before, 
Hys flamyng fyre was awey, but all in derkenes 

was he thore ; 
He was black as any pyche and bthely on to loke, 
Ali for-faren wy th the fyre stynk, and all of smoke, 
"AUas, gode fadur," seyde Wyllyam, *' be ye not 

amendyd jyt 1 
To see yow come in thys degre, nere-hande y lese 

my wytt; 

Y have amendyd all youre mys, as far as y cowde 
knowe, 

There on have y spendyd all youre gode and myn, 

ye may me trowe." 
" AU thys knowe y not, my sone, forsothe asy telle 

thee, 
AU my gode hyt was to lytyll to make amendys for 

mee.** 
" Fadur, why appere ye thusin black, ar not yowre 

synnys foryevyn?" 
" Sone, y am lyke to be dampnyd, but yf y have 

helpe thyn." 
" Fadur, full fayne y wolde yow helpe, with all my 

herte and myght ; 

To put tnyselfe to begge my metei bothe be day 

and nyght." 
" Sone, y lovyd nevyr to paye my tjrthe, nor 

ofiryng in Iloly Chyrche ; 
Therfore, sone, these fendys blake me moche wo 

they wyrche !" 
"AUas ! fadur, fuU wo ys me, that evyr y schulde 

abyde thys day, 
To see yow in thys penaunce stronge, and all youre 

gode ys delte away. 
But Jhesu, Lord Almyghty kyng, as thou madyst 

meofnoghtl 
And swete Lady, to the y pray, to have my fadur 

in thy thoght ! 
Moste specyali moder in vyrgynyte, beseche thy 

sone so precyous, 
That he on my fadur have mercy, that sufFeryth 

grete dolourys ! 
And all the seyntys that ben in hevyn, specially to 

yow y pray, 
For my fadur to be medyatour, to helpe hym yf ye 

may! 
God graunte me grace to do that thynge that may 

turne hys soule to hele, 
And all the holy felaschypp of hevyn youre prey ers 

that he may fele ; 
Fadur, y schall do my parte to helpe yow owt of 

peyne, 
Yf y schulde leye my selfe to wedd or that ye come 

ageyne." 
" Y charge yow, fadur," seyde Wyliyam, " in ver- 

tue of the Trynyte ! 
Thys day vij. nyght that ye come ageyn, and speke 

ryght here wythe me ! 
When thys grysly gost was goon, Wyllyam thoght 

in hys mode 

Hys fadur had broght hym up wyth falsely getyn 

gode; 
He wente unto hys maystyr ageyne, and knelyd 

upon hys knee, — 
''Welcome, Wyllyam," seyde the marchand, 

" and dere welcome to mee ! " 
" Y am comyn to yow," seyde Wyllyam, " y pray 

yow that y may spede, 
Ye muste helpe me wyth some gode, y had nevyr 

so moche nede ! " 
♦' Y holde the noght,*' seyde the marchand, " thou 

arte nevyr lyke to thee, 
Thou haddest a thousand pounde not longe sythen 

payde of mee ; 
Thou haste pleyed hyt at the dyse, unthryfty 

felaws amonge ; 
Hyt were almes," seyde the marchand, "on 

galowes the to honge, 
Thou wylt nevyr thry ve, y wott hyt wele, so sone 

to lose thy gode, 
Trewly of me thou getyst no more, y holde the 

worse then wode ! " 
'* Now gentyll maystyr, for seynt charyt^, y 

pray yow sey not soo, 
Hyt ys not loste nor played at the dyse, but put 

gode use untoo ; 
And therfore, maystyr, jfor Goddys love, helpe me 

now, y yow beseche, 

Y had nevyr so grete nede, ye may knowe be my 
speche ! " 

" How woldest thou have more money, thou haste 

nothyng to selle 1 " 
" 3ys, gode maystyr," seyde Wyllyam, *' lystenytb, 

y wyll yow telle ! 

Y wyll selle yow myn own body to serve yow all 
my lyfe ! " 

*' What wylt thou have ? " seyde the marchand, 

*' telle me wythowten stryfe." 
*' An c. marke," seyde Wyllyam, " that muste y 

have thys nyght, 
And y wyll serve yow all my lyfe, to yow my 

trowth y plyght ! " 
An c. marke me marchand tolde, and toke hyt 

Wyllyam anon ; 
Wyllyam thanked hym curtesly, and homward 

canhegon. 
Than seyde the marchand to hys wyfe, that 

rychely was cladd, 
" 1 am sekur of a goode servand, therof y am 

fuU gladd, 
For now have y Wyllyams trowth, that was my 

gode prentys,' 
For the terme of all hys lyfe, to do me trewe 

servyse." 
" Therof am y gladd,'^ seyde hys wyfe, " thys 

tydynges lyKyth me wele, 
Wyllyam ys bothe curtes and hende, and trewe 

as any stele." 
Then Wyllyam wente into the cuntr^, in every 

merket dydd he crye, 
To whosoevyr hys fadur oght money that he wolde 

hytpayesekyrlye; 
Yf any man he had trespaste to, or done hym 

wronge trewly, 
Come to Wyllyam hys sone, and he wyll restore 

every penye. 
He payed hys tythys and hys offrjmgys fo hym 

to holy chyrche, 
He made hym evyn with every man, as far as he 

cowde wyrche ; 
There he be-refte pore man ther gode, and wolde 

them nevyr restore. 

Hys sone restored them ageyne and amendys 

therfore. 
And evyr as he money payde, he preyed them 

specyally 
To pray for hys fadyrs soule^ and have hym in 

ther memorye. 
Thus Wyllyam payde for hys fadur, as chylde 

that was gode, 
That gode had he no more, but ryght as he in stode. 
-" Now tryste y to God," seyde Wyllyam, " for 

my fadur ys owt of payne, 
For as ferre as y can wy t, y have contentyd every 

man ; 

Y thanke God that y was borne that y abode thys day , 
My fadur ys evyn wy th all the worlde, now dar y 

savely say." 
As Wyllyam walkyd thorow a towne, in myddys 

of the strete, 
An olde man, wyth crochys twayne, sone there 

can he mete ; 
" God save yow, my maystyr Wyllyam," seyde 

the pore man then, 

Y have soght yow all thys day, y am gladd now 
that y yow kenne ; 

Youre fadur oght me whyll he levyd of mony a 

curtesye, 
Now am y comyn to yow therfore, as ye have 

made yowre crye." 
'' Ailas ! allas ! ** seyde Wyllyam, " that ye so 

longe have b^ni, 
AU my money ys now goon, y have ryght noght, 

y wene ! 
What ys the dette 1 " seyde Wyllyam, " telle 

me in thys strete." 
*' Forsothe," seyde the pore man tho, " but fbr 

halfe a quarter of whete." 

" Y am sory," seyde Wyllyam, " that y have 

noght to paye, 
But yf ye wyll have my clothyng, ye schall have 

hyt to day ; 
But my clothys ar not worthe, that y am sory 

thertore ; 
The remnaunt y pray yow to forgyf for now and 

evyrmore." 
" Y wyll gladly," seyde the pore man, " God for- 

gyf hys soule ! " 
** God he thanke yow," seyde Wyllyam, " and 

the apostyll Poule ! 

Y prey yow feythfully, '* seyde Wyllyam, 
" pray for my fadur dere." 

*' Y wyll gladly," seyde the pore man, " hertely 

y forgyf hym here ! " 
*' God he thanke yow," seyde Wyllyam, "for 

youre gode herty chere ; 

Y pray to God that youre dwellyng in hevyn, hyt 
muste be there." 

Wyllyam hymselfe allone ryght evyn abowte 

mydnyght, 
He herde a voyce of aungels songe, and all the 

worlde was lyght ; 
He apperydd in grete gladnesse, as bryght as any 

sonne, 
All the yoye that myght be hadd thedyr with hym 

come; 
Ther were aungels withowten nowmbur, that come 

downe fro hevyn, 
Wyth moche myrthe and melodye, forsothe as y 

yow nevyn. 
When Wyllyam sawe that ryall syght, in herte 

he was full blythe : 
^' How stondyth hyt, fadur, wyth yow now ] y piay 

yow telle me swythe.*' 

" Sone, all the gode thou dalte for me, hyt vaylyd 

me nevyr a dele ; 
For all that was falsely getyn, and that fonde y 

full wele : 
Tyll that thou thy selfe solde, y was nevyr lowsyd 

of pevne, 
For a terthyng of that dydd me more gode then 

dyd all myne certeyne ; 
The syllvng of thyn owne body hath broght me 

clene fro bale, 
For thou had no more gode but thy body , hyt was a 

gracyous sale ! 
Thou haste me savydd and broght to blys fro 

endeles peyne and woo, 
Y blesse the tyme that y the gate, and the where 

so thou ffoo ! " 
" Y am fuU gladd, fadur, therof, that evyr y dydd 

that dede ! " 
^' Sonne, leve forthe as thou haste done, and hevyn 

schall be thy mede ; 
And y schall pray to God in hevyn that thou may 

come to me, 
For y am safe and go to blys, thou may bothe here 

and see ! *' 
Thus hys fadur yede hym firo full streyght unto 

the bfysse, 
And Wyllyam yede to hys maystyr to do forthe 

hys servyse. 
When hysmaystyrsawe hym come in hys schurte 

allone, 
" Wyllyam," he seyde, '' how ys hy t with the 1 thow 

arte a rewfuU grome ; 
Hyt were almes," seyde the marchand, "in preson 

the to caste, 
For moche gode haste thou loste and broght unto 

waste; 

Y had thoght to have made the a man, y pray God 
to gyf the care, 

Y wyll no more tryste to the to go wyth my 
chaffare." 

" Maystyr, be ye not dysplesyd, hyt ys not as ye 

wene." 
" Telle me then how hyt ys, and bringe me owt of 

teene.*' 
He tolde hys maystyr all the case for hys fedur 

how he had done ; 
The marchand blessyd hym therfore he was a gra« 

cyous sone : 
*' He may blesse the tyme that thou was bome, to 

hym, tnou was so kynde, 
A man may seke now all Ynglonde or soche a 

frende he fynde ; 
Wyllyam, y have a doghtyr feyre, and sche schall 

be thy wyfe, 

Y pray to God that ye may bothe wyth yoye lede 
to-gedur yowre lyie : 

All thy fadyr londys trewly now gyf y the ageyne, 
And thou schalt have all myn also, when y am 

dedd, certeyne." 
The maryage of them ij. ys made and weddyd byn 

in fere, 
They acordydd evyr so wele to-gedyr, hyt was 

grete yoye to here : 
The marchand aftyr in a whyle grete sekenes can 

hym take, 
Then sende he for Wylly am hys sone hys executur 

hym to make. 
When Wyllyam come before hys fadur, he was 

fuU dere welcome, 
The marchand then to Wyllyam seyde and tolde 

hym all and some, 
" Owt of thys worlde, sone, y muste passe, as 

Goddys wylle hyt ys, 

And all my goodys frely y gyf the wyth yoye and 

and blysse, 
To dyspose for my soule, as hyt beste lykyth the, 
And as thou woldyst y dyd for the, y pray the do 

for me ! " 
" Maystyr, hyt schall be done wyth all my herte 

and myght ! " 
The marchand jalde up hys goste, and yede to 

God full ryght. 
Wyllyam hyred for hys maystyr prestys to rede 

and synge, 
To many a pore man gaf he gode and delyd many 

aschyllyng; 
He was a trewe executur, he performyd all hys 

maystyrs wylle, 
And to the blys of hevyn for sothe he broght hym 

tylle. 
Then Wyllyam levyd forthe many a yere, tyll 

God aftur hym sende, 
Wyth grete sekenes was he takyn and in thys 

worlde made an ende ; 
He savydd hys fadurs soule and broght hyt unto 

blys, 
Hys maystyrs soule also, wyth hys trewe mar- 

chandys ! 
God let nevyr no trewe man have no falser exe- 

cutur, 
For he was gracyously getyn and borne in a goode 

houre : 
To the blys of hevyn God hath hym broght, and 

set hym on hys ryght honde ! 
y prey to God that he so do every gode man of 

thys londe ! 
Lytne and lystenyth, gentylmen, that have herde 

thys songe to ende, 
I pray to God at oure laste day to hevyn that we 

may wende ! Amen. 

[Frmn MS. Bib, PubL Cantab. Ff. v. 48.] 

In a mornyng of May, as I lay on slepyng, 
To here a song of a fowle I had gret likyng ; 
I herd a nyjtyngale syng, I likyd hir fulle welle, 
Sche seid to me a wondur thyng, I shalle telle the 

every delle. 
" Thynk, man, for thi curtesy and for thine owne 

gode, 
Stonde a while and sey me why thou mornyst in 

thi mode." 
*' Ni^tyngale, wel y may, and wele I wot and wene, 
I roorne nyjt and day for on that is so schene." 
" Now, clerk, for sothe thou art a foie, that thou 

mournys so depe, 
That now is hot shalbe colde, that now lawjgh oft 

may wepe ! " 
'* Nyghtyngale, she is so gode that no thyng may 

telie, 
Fayre and trwe, mylde of mode, she may me gif 

and seDe." 
" Be ware, clerk, I warne the, luf thou notso depe, 
When thou levyst in luf to be, nede thou hase to 

wepe; 
A womari is a wondur thyng, thow she be fayre 

and stille, 
She nys trwe to kyng nor knyjt ; clerke, to the 

she nylle." 
" Nyjtyngale, why seyst thou so t Thou gabbust 

in thi tale : 
Wymmen bryng men owt [of ] woo, she is bote of 

alle bale ; 
Ne art thou not to lore sete, and wist of olde and 

newe, 

E 

Treue thi love and lockyt bothe, that werk is not 

trwe." 
" AUe woo a woman began, she was begynyng ; 
Wyttenesse Adam the formast man, that is no 

lesyng." 
" Nyjtyngale, that wot I wele, a woman wrojt a 

shame, 
Another, I telle the every delle, bro^t us alle to 



game 



f " 



'' Be stille, clerk, thou art imwyse, thou spekist 

of a mayde 
That bare the of paradys that our foomen frayed ; 
Name hir to no woman, to mayden nor to wyfe, 
For thou knowist, nor I ne kan, non so trwe of life. 
I take wyttenesse of Davyd kyng and at Salomon 

the wyse, 
That a woman for a litulle thyng ofte change hir 

servyse ; 
Luf a woman as thi lyfe, and kepe hir alle with 

wynne, 
For a purse or for a knyfe, when on is owt another 

is in." 
" Nijtyngale, thou gabbist me, wymmen be fayre 

and hende, 
Ful of game and of glee wher so thei wende ; 
Were a mon in sorow brojt, wymmen myjt out 

hym bryng, 
With a loking turne his thojt, and with a kysse 

tume his moumyng." 
" Clerke, if thou wil rijt begynne, rede and undur- 

stonde, 
Mannes thojt chaungis with synne, wel oft thou 

turnyd fonde ; 
Kysse of women wyrkyth wo with synne mony folde, 
Judas kissed God also, and to the Jewes he hym 

solde." 

" Clerk, as thou art wyse, thou lovyst wel hir lokyng, 
When thi purse shakyn is, farewel, clerk, thi 

cossyng ! " 
" Ny^tyngale, thou spekist no^t, late be alle thi fare, 
How shulde men be lorth brojt ne wymmen ware 1 " 
" Therto onswer I can, without any stodying, 
Wymmen was for mankynd forth to bryng ; 
She was made to helpe man, and no thyng for to leve, 
Thou myjtes ihat wete at Adam, but thou ne wilt 

me leve. 
I sey alle wymmen aie mysse gon, on gode is not 

in londe, 
Men thru 3 wy mmen be shent, and ofte brojt in bonde ; 
For I fynde non so gode, be way ne be strete, 
But a man may change hir note, if his purse wey 

grete." 

A POEM ON DEATH. 

[From the Thomton MS. in Lmcoln cathedral.] 

When Adam dalfe and Eve spane, -^ 
Go spire, if thou may spede, 
Whare was than the pride of mane, 
That nowe merres his mede 1 
Of erthe and lame as was Adam 
Makede to noye and nede, 
We er als he maked to be, 
Whilles we this lyfe salle lede. 
With I. and E. bome er we, 
As Salomone us highte, 
To travelle here whilles we er fere, 
As fewle unto the flyghte ! 

In werlde we ware casten for care, 
To we ware worthi to wende 
To wele or wa, ane of thase twa 

To welde withowtene ende ; 

For-thi whills thou may helpe the nowe, 

Amend the, and hafe mynde, 

When thou salle ga he bese thi faa, 

That here was are thi frende. 

With E. and L I rede for-thi, 

Umthynke the ay of thre, 

What we er and whate we warre, 

And whate that we salle be. 

j/ Ware thou als wysse praysede in pryce, 
Als was Salomone, 
Wele fairere fude, of bane and blude, 
That was Absolone, 

Strenghely and strange to wreke thi wrang, 
As ever was Sampsone, 
Thou ne myghte a day, na mare than thay, 
The dede withstand alione ! 
With I. and E. the dede to the 
Salle come, als I the kenne, 
Bot thou ne wate in whatekyn state, 
Ne how, ne whare, ne whenne. 

When bemes salle blawe rewly one rawe, 

To rekkenynge buse us ryse; 

When he salle comme unto that domme, 

Jhesu to sitt justyse, 

That are was leve, thane raone be greve, 

Whenne alle gastis salle ryse, 

I say that thane to synfuUe mane 

Sary bese that assise ! 

With I. and E. he salle noghte flee, 

If alle he his giltes fele ; 

He ne may hym hide, bot thare habyde, 

Ne fra that dorae appelle. 

Of all thyne aughte that the was raughte. 

Salle thou noghte hafe, I hete, 

Bot sevene fote, tharein to rote, 

And a wyndynge schete ! 

For-thi thou gyffe, whils thou may lyfe, 

Or alle gase that thou may gete, 

Thi gaste fra Godd, thi gudes olodde, 

Thi flesche foldes undir fete. 

With I. and E. fulle sekire thou be, 

That thynne executurs 

Of the ne wille rekke, bot skikk and skekke 

FuUe baldely in thi boures. 

To dome we drawe, the sothe to schawe, 

In lyfe that us was lente, 

No Latyne ne lawe may helpe an hawe, y 

Bot rathely us repente ! 

The croice, the crownne, the spere bese bowne 

That Jhesu ruggede and rente, 

The nayles ruyde salle the conclude 

With thyne awene argument ! 

With E. and O. take kepe thareto, 

Als Criste hymselfe us kende ; 

We comme and goo to wele or wo, 

That dredfuUe dome salle ende ! 

Of wille and with that vesettis it 

In worde, and that we wroghte, 

Rekkene we mone and ^elde resone 

FuUe rathely of oure thoghte ; 

Salle no fallace cufere our case, 

Ne consaile gette we noghte ; 

No gylte ne grace nother thare gase, 

Bot brwke as we hafe broghte. • 

With E. and 1. 1 rede, for-thi 

Be warre nowe with thi werkes, 

For terymes of ^ere hafe thou nane here, 

Thi medes salle be thi merkes. 

What 80 it be that we here see, 

The fairehede of thi face, 

Thi ble so bryghte, thi mayne, thi myghte, 

Thi mouthe tnat myrthis mase, 

AUe mone als was to powdir passe, 

To grave whenne that thou gase ; 

A grysely geste than bese thou preste, 

In armes for to brace ; 

With I. and E. for leve thou me, 

Bese nane, as I the hete, 

Of alle thi kyth dare slepe the with 

A nyghte undire thi schete ! 



THE MAID AND THE MAGPIE, 

[From MS. RawL C. 258.] 

Throughe a forest as I can ryde, 
To take my sporte yn an mornyng, 

I cast my eye on every syde, 
I was ware of a bryde syngynge. 

I sawe a faire mayde come rydyng, 
I speke to hur of love I trowe ; 

She answered me alle yn scornyng, 
And sayd, the crowe shalle byte yow» 

I pray yow, dameselle, scorne me nott, 

To wyn your love y tt ys my wylle ; 
For your love 1 have dere bought, 

And I wylle take good hede thertylle. 
Nay, for God, ser, that I nylle, 

I teile the, Jenken, as I trowe ; 
Thow shalt nott fynde me suche a gylle, 

Therfore the crowe shall byte yow. 

He toke tben out a good golde ryng, 
A purse of velwey tt that was soo fyne ; 

Have ye thys, my dere swetyng, 
With that ye wylbe lemman myne. 

Be Cryst, I dare nott, for my dame, 
To dele with hym that I do nott knowe ; 

For soo I myght dyspyse my name, 
Therfore the crow shalle byte yow. 

He toke hur abowte the mydelle smalle, 
That was soo faire of hyde and hewe ; 

He kyssed hur cheke as whyte as whalle, y 
And prayed hur that she wolde upon hym rewe. 

She scornyd hym and callyd hym Hew, 

His love was as a pa^mted blewe, 
To-day me, to-morowe a newe, 

Therfore the crow shalle byte yow. 

He toke hur abowte the myddelle smalle, 
And layd hur downe upon the grene, 

Twys or thrys he served hur soo withalle, 
He wolde nat stynt yet as I wene. 

But sythe ye have i-lyen me bye, 
Ye wylle wedde me now, as I trowe. 

I wylle be advysed, Gylle, sayd he, 
For now the pye hathe peckyd yow. 

But sythe ye have i-leyn me by, 

And broght my body unto shame, 
Some of your good ye wylle part with me, 

Or elles be Cryst ye be to blame. 

I wylbe advysyd, he sayde, 

The wynde ys wast that thow doyst blowe ; 
I have anoder that most be payde, 

Therfore the pye hathe pecked yow. 

Now sythe ye have i-leyn me bye, 

A lyttle thyng ye wylle telle, 
In case that I with chylde be, 

What ys your name 1 Where doo ye dwelle ? 

At Yorke, at London, at Clerkenwelle, 
At Leycester, Cambryge, at myrye Brystowe ; 

Some calle me Rychard,Robert, Jacke andWylle, 
For now the pye hathe peckyd yow. 

But, alle medons, be ware be rewe, 
And lett no man downe yow throwe ; 

For and yow doo, yee wylle ytt rewe, 
For then the pye wylle pecke yow. 

Farewell, corteore, over the medoo 
Pluke up your helys, I beshrew yow ! 

Your trace where so ever ye ryde or goo, 
Crystes curse goo wythe yow ! 

Thoughe a knave hathe by me leyne, 

Yet am I never dede nor sleyne, 
I trust to recover my harte aga)me, 

And Crystes curse goo wylhe yow. 



I!LEGY ON LOBE, HENRY VIIL^S FOOL. 

[Prom MS. Rawl. C. 258.] 

TTie epytaphy^ of Lohe, the kyngesfoole. 
O lobbe Lobe, on thy dowle God have mercye, 

For as Petre ys princeps apostolorum, 
Soo to the may be sayd clerlye, 

Of alle foolys that ever was stuUus sluUorum. 

Sure thy dowle ys yn regvapohrum, 
By reason of reason thow haddest none, 
Yet alle fooly s be nott deed, Lobe, thou^ thou be gone. 

The losse of the, Lobe, maketh many sorye, 
Thoujhe ytt be nott alle for thyn awn ssJsie, 

Butt the kyng and the quene thou madyst so merye, 
With the many good pastimes that thou dydes 
make. 

Thy lyfe to be bought, I dare undurtake, 
Gold nor sylver there shuld lake none ; 
Yet foolys be inoghe, thou^he thou be gone. 

Thow wast a foole, withowten fraude, 
Shapte and borne of very nature, 

Of alle good foolys to the may be laude, 
For every man yn the hade gret plesure : 
For owre kyng and quene thou wast a tresure. 

Alas for them ! wher shuld we have suche on ? 

Yet alle foolys be nott deed, thoujhe thou be gone. 

Thow wast nother Erasmus nor Luter, 

Thow dydes medle no forther then thy potte ! 

Agaynst hye matters thou wast noo dysputer, 
Among the Innocentes electe was thy lotte ! 
Glade mayst thow be thou haddyst that knotte, 

For many folys by the thynke themselfe none, 

Yetalle be notdeed, Lobei thou^hethoubegone. 

Tyt Apguyllamys, prepare his obsequi, 

Nature constrenyth yow to doo hym good, 
The mad ladye Apylton offer the masse penye, 

And y e as chefe moemer yn your own folys hode. 

Your wyttes were myche lyke, thou^e nothyng 
of blode, 
Save yn hym was muche goodness and yn yow ys 

none, 
Yet ye be a foole and Lobe ys gonne. 

Now lobe Lobe, God have mercy on thy mery noole, 
And Lobe, God have mercye on thjr folyshe face ; 

And Lobe, God have mercye on thy innocentsowle, 
Whyche amonges innocentes I am sure hath a 

place, 
Or ellys my sowle ys yn a hevy case ; 

Ye, ye, and moo foolys mony one, 

For folys be aly ve, Lobe, thoujh thou be gone. 



Digitized by VjOOQIC 



46 ELEGY ON LOBE, HENRY VIIl/s FOOL. 

Nowe God have mercye on us alle, 

For wyse and folyshe alle dyethe ; 
Let us truly to owre myndes calle, 

And to say we be wyse owre dedes denyethe. 

Wherfore the ende my reason thys aplyethe, 
God amend alle folys that thynke themselfe none, 
For many be aly ve, thoujhe Lobe be gone. 



A BALLAD ON MONEY. 

[From MS. Bib.Reg. 17 B. xlvii, fol. 160, vo.] 

Money, money. 
Money, money, now hay goode day! 

Money, where haste thow be ? 
Money, money, thow goste away, 

And wylt not byde wyth me. 

Above all thjmg thow arte a kyng, 
And rulyst the world over all ; 

Who lakythe the, all joy, parde, 
Wyll sone then frome hym flFall. 

Money, &c. 

In every place thow makyste solas, 
Gret joye, sporte, and welfare ; 

When money ys gone, comforte ys none, 
But thowght, sorowe, and care. 

Money, &c. 

In kynges corte wher money dothe route, 
Yt maky th the galandes to jett ; 

And for to were gorgeouse ther gere, 
Ther cappes awry to sett. 

Money, &c. 

In they hey weyes, ther joly palfreys 
Yt makyght to lepe and praunce ; 

It maket justynges, pleys, dysguysynges, 
Ladys to synge and daunce. 

Money, &c. 

For he that alway wantyth money 

Stondyth a mated chere ; 
Can never wel syng, laug, daunce, nor spr[y]nge, 

Nor make no lusty chere. 

Money, &c. 

At cardes and dyce yt bereth the pryce, 

As kyng and emperoure : 
At tables, tehnes, and al othere games, 

Money hathe ever the floure. 

Money, &c. ' 

Wythe squyer and knyght, and every wyght, 

Money maketh men fayne, 
And causeth many in sume compeney 

Theyr felowes to dysdayne. 

Money, &c. 

In marchandys who can devyse 

So good a ware, I say 1 
At al tymys the best ware ys 

Ever redy money. 

Money, &c. 

Money toi[n]cresse, marchandys never to cease 

Wyth many a sotell wyle ; 
Men say the wolde, for sylver and golde, 

Thur owne faders begyle. 

Money, &c. 

Women, I trowe, love money also, 

To by them joly gere ; 
For that helpythe, and oft causethe 

Women to loke fuU fayre. 

Money, &c. 

In Westmynster hall the criers call, 

The sergeauntes plede apace ; 
Attoraeys appere now here now ther 

Renning m every place. 

Money, &c. 

Whatesoevery he be, and yf diat he 
Whante money to plede the lawe, 

Do whate he cane in ys mater than 
Shale not prove worthe a strawe. 

Money, &c. 

I know yt not, but well I wotte 

I have harde oftyn tymys tell, 
Prestes use thys guyse, ther benefyce 

For money to bey and sell. 

Money, &c. 

Craftysmen that be in every cyte, 

They worke and never blynne ; 
Sum cutte, sum shave, sume knoke, sum grave, 

Only money to wynne. 

Money, &c. 

The plowman hymselfe dothe dyge and delve 
In storme, snowe, frost, and rayne, 

Money to get with laboure and swete, 
Yet small geynes and muche pejme. 

Money, &c. 

And sume for money lye by the wey, 

Another mannes purse to gett; 
But they that long use yt amonge 

Ben hangyd by the neke ! 

Money, &c. 

The beggers eke in every strete 

Ly walowyng by the wey ; 
They begge, the crye of the cume by, 

And all ys but for money. 

Money, &c. 

In every coste men love yt moste, 
In Ynglonde, Spayne, and France ; 

Fot every man lackyng yt than 
Is clene owte of countenaunce. 

Money, &c. 

Of whate degr6 soever he be, 

Or verteouse conyng he have, 
And wante mone, yet men wyll sey 

That he ys but a knave. 

Money, &c. 

Where in dede, so God me spede, 

Sey all men whate they cane, 
Yt ys all-wayes sene now-a-dayes, 

That money makythe the man. 

Money, &c. 

FINIS. 



ROBERT OF SICILY. 

[From MS. Cantab. Ff. ii. 38.] 

Pryncis that be prowde in prese, 

I wylle that that ys no lees ; 

Yn Cysylle was a nobulle kynge, 

Fayre and stronge, and some dele jynge ; 

He had a brodur in grete Rome, 

That was pope of alle Crystendome ; 

Of Almayne hys odur brodur was emperowre, 

Thorow Crystendome he had honowre. 

The kynge was calde kynge Roberd, 

Never man in hys tyme wyste hym aferde. 

He was kynge of grete valowre, 

And also callyd conquerowre ; 

Nowhere in no lande was hys pere, 

Kynge nor dewke, ferre nor nere, 

F 

y 



And also he was of chevalrye the flowre : 

And hys odur brodur was emperowre. 

Hys oon brodur in jorthe Godes generalle vykere, 

Pope of Rome, as ye may here ; 

Thys pope was callyd pope Urbane, 

'} c For hym lovyd bothe God and man ; 

The emperowre was callyd Valamownde, 
A strawnger waneowre was none fownde 
Aftur hys brodur the kyng of Cysyle, 
Of whome y thynke to speke a whyle. 

^ ^ The kynge thoght he had no pere 
For to acownte, nodur far nor nere, 
And thorow hys thoght he had a pryde, 
For he had no pere he thojt on no syde ; 
And on a nyght of seynt Johan, 

^c Thys kynge to the churche come 
For to nere hys evynsonge, 
Hys dwellynge thojt he there to longe ; 
He thoght more of worldy s honowre, 
Then of Cryste hys saveowre. 

V In magnificat he harde a vers, 

He made a clerke to hym hyt to reherse 
In the langage of hys owne tonge, 
For in Laten wyste he not what they songe ; 
The verse was thys, as y telle the, 

^ Deposuit potentes de sede, 

Et exaltavit humiles, 
Thys was the verse, withowten lees ; 
The clerke seyde anon ryght, 
" Syr, soche ys Godys myght, 

{, That he make may hye lowe, 

And lowe hye in a lytylle throwe ! 

God may do, withowten lye, 

Hys wylle in the twynkelyng of an ye ! *' 

The kyng seyde than, with thojt unstabuUe, 

A '* Ye synge thys ofte and alle hys a fabulle ! 

What man hath that powere 

To make me lowear and in dawngere 1 

I am flowre of chevalrye, 

AUe myn enmyes y may dystroye ! 
f^ Ther levyth no man, in no lande, 

That my myght may wiUistande ! 

Then ys yowre songe a songe of noght ! " 

Thys arrowre had he in hys thoght, 

And in hys thoght a slepe hym toke 
U In hys closet, so seyth the boke. 

When evynsonge was alle done, 

A kynge h^rm Ijrke owte can come, 

And alle men with hym can wende, 

And kynge Roberd lefte behjmde. 
^^ The newe kynge was, y yow telle, 

Godys aungelle, hys pryde to felle ; 

The aungeUe in the halle yoye made, 

And alle men of hym were glade ! 

Kynge Roberd waienyd that was in the kyrke, 
fO Hys men he thojt woo for to wyrke, 

For he was lefte there allone, 

And merke nyght felle hym upon : 

He began to crye upon hys men, 
^ But there was none that answeryd then, 
ib But the sexten at the ende 

Of the kyrke, and to hym can wende, 

And seyde, " Lurden, what doyst thou here 1 

Thou art a thefe or thefeys fere! 

Thou arte here, sykerlye, 
$^ Thys churche to robbe with felonye." 

He sevde, " Fals thefe, and fowle gadlyng ! 

Thou lyest fiilsely ! y am thy kynge ! 

Opyn the churche dore anon, 

That y may to my pales gone !" 

The sexesten went welle than 

That he had be a wode man. 

And of hym he had farlye, 
And wolde delyver the churche in hye, ' 

And openyd the dore ryjt sone in haste. 
.]0 The kyng began to renne owte faste, 
As a man that was nere wode, 
And at hys pales ^ate he stode, 
And callyd the portar, " Gadlyng ! begone !" 
And bad h^rm come faste and hye hym soone, 
^ Anon the jates that thou undoo ! 
The portar askyd who bad soo. 
And he answeryd ryght soone anon, 
" Thou schalt wytt or y hens gone, 
Thy lorde y am, that schalt thou knowe, 
/ ^ In pryson schalt thou lye fiille lowe, 
And bothe be hangyd and be drawe, 
And odur moo, as be the lawe ; 
I «challe yow teche me for to knawe, 
And brynge yow fro yowre lyfe dawe ; 

, p ; Thou schalt wyt that y am kynge, 

Do opyn the jatys, thou false gadlynge !" 
The porter seyde, " For sothe, y telle the, 
The kyng ys in the halle with hys meyne ; 
Welle, y wote, withowten dowte, 

f / c The kynge ys not thus late owte !" 
The porter went into the halle, 
And before the kynge can falle, 
And seyde, " Ther ys, lorde, at the jate, 
A nyce fole comyn ther to late, 

f f b" And seyth he ys here lorde and kynge, 
And callyth me false and fowle gadlynge ! 
Lorde, what wylle ye that y doo ] 
Let hym yn or let hym goo ]*' 

j. (7 The aungelle seyde to hym in haste, 

" Let hym in come swythe faste, ^t 

For my fole y schalle hym make ! " / 

The portar came unto the jate, ^ ^V^ 

Lo ! how soone, be Goddys myght, 

He was lowe, and that was ryght ! 

He was evyr so harde bestadd, 
t Aj^' That mete nor drynke noon he had, 

But hys babulle was in hys hande* 

The aungelle before hym made hym to stande, 

And seyde, " Fole, art thou kynge 1 " 

He seyde, " Ye, wythowte lesynge, 
tic^ And here-aftur kynge wylle bee ! " 

The aungelle seyde, " So semyth the ! " 

Honger and thurste he had fuUe grete, 
, For he myght no mete ete, 

But howndys ete of hys dysche, 
\i, O Whedur hyt were flesche or fysche ; 

Wheir that the howndes had etjm ther fylle, 

Then iiiy^t he ete at hys wylle. 

He was to dethe nere broght 

For honger, or he wolde ete oght; 
^ \ ^ But when hyt wolde non odur be, 

He ete with howndys grete plent^, 

With the howndes that were in the halle ; 

How myjt to hym harder befalle 1 

Bettur he were, to yow sey y, 
^O So to do then for hunger dye. 

Ther was not in the court grome ne page, 

But they of the kyng made game and rage, 

For no man myght hym not knowe, 

He was so dvsfygerde in a throwe. 
I^ S With howndys every nyght he laye, 

And ofte he cryed, welle awaye ! 

That ever jyt that he was borne, 

Hys ry'alt6 he had for-lorne ! 
' He was to alle men undurl^mge, 
^^ So lowe was never jyt no kynge ! 
l^ r Yf pryde had not bene, y understande, 

A wyser kynge was never in lande ; 

With hys pryde Grod can hym greve, 

God bojt hym dere and wolde hym not leve ; 
l^c^ God made h^rm to knowe hys chastysjmge, 

To be a fole that afore was kvnge. 

The aungelle was kyng fuUe longe, 

But in hys tyme was never no wrong, 

Trechery, falsehed, nor no gyle, 
^4 Done in the lande of Cysyle ; 

Of alle gode there was plente, 

Amonge men love and charyte, 

And in hys tyme was never stryfe 

Nodur betwene man nor wyfe, 
/^ But every man lovyd welle odur, 

Bettur love was never of brodur. 

Then was that a yoyfuUe thynge, 

In londe to have soche a kynge ; 

Kynge he was iij- yere and more, 
y. And Roberd as a fole jede thore. 

The aungelle askyd hym every day, 

/' Fole, art thou kyng ? thou me say." 

He seyde, *' Ye, that welle y knowe, 

My brodur schalle brynge the fulle lowe ! " 
, ^ .5 *' That semyth the wele," seyde the aungelle, 

'* The crowne semyth the no thyng welle." 

Than Sir Valamownde, the emperowre, 
Sende lettyrs of grete honowre 
To hys brodur of Cysyle the kynge, 
r^Jj To come to hym withowte lett^mge, 
That they myght bothe in same 
Wende to ther brodur, the pope of Rome, 
To see hys nobuUe and ryalle arraye 
In Rome, on Halowe Thursdaye ; 
fjS The aungelle welcomyd the messengerys, 
And clad them aile in clothys of pryse, 
Aud furryd them with armyne, 

^ And calde hym sw^rthe yu ther-ate. 
^^^ And he began for to debate, 

He smote the porter when he came jm, 

That the blode braste owt at mowthe and chyn. 

The portar jalde hym hys travayle, 

He smote hym agayne, withowten fayle, 
fio^ That mowthe and nose braste on blode, 

And then he semyd almoost wode ! 

The porter and hys men in hast^ 

Kynge Roberd in a podelle caste ; 
^ Unsemely was hys body than, 
)^^ That he was lyke non odur man ; 

Then brojt they hym before the k^mge, 

And seyde, " Liorde, thys gadlynge 

Me hatn smetyn withowten deserte, 

And seyth that he ys owre kynge aperte ! 
^ 4 V He seyde y schulde be drawe and honge, 

Hys owne dome ys ryght he fonge ; 

To me he seyde non odur worde, 

But that he was bothe kjmge and lorde ; 

The traytur schulde, for hys sawe, 
jAi Be the lawe bothe be hangyd and drawe ! " 

The aungelle seyde to kyng Roberde, 

" Thou art a foole, that art not aferde 

My men to do soche velanye, 

That ylke trespas thou muste abye ! 
/ S 9 What art thou ? " seyde the aungelle. 

Tho seyde Roberd, " Thou schalt wyt welle, 

I am kynge and kynge wylle bee, 

Wyth wrange thou haste my dygnyt6 ! 

The pope of Rome ys my brodur, 
i^z The emperowre Valamownde ys the todur, 

He wylle me awreke, y dar welle telle, 

I wot he wylle not longe dwelle ! " 

" Thou art a fole," seyde the aungelle, 

" Thou schalt be schavyn ovyr ylke a dele^ 

\ ^O Lyke a fole and a fole to bee, 

Tny babuUe schaile be thy dygny te ! 
Thy crowne schalle be newe schorne, 
^ For thy crowne of golde ys lorne ; 
Thy councellere schalle be an ape, 

U 5 And in a clothyng ye schalle be schape, 
A^d he schalle be thyn own fere, 
Some wy tt of hym jy t may thou lere ! 
He schalle be cladd ryght as thy brodur, 
Of oon clothyng, hyt «challe be non odur ; 

/ ^ Howndys, how so hyt be falle, 

Schalle ete wyth the in the halle ; 
Thou schalt ete on the grownde, 
Thyn assayar schalle be an hownde 
To assaye thy mete before the, 
1^*5 For thou art a kynge of dygnyt^ !" 
They broght a barbur hym beforne, 
That as a fole schulde be schorne, 
AUe arownde lyke a frere, 
And then ovyr-twhart to eydur ere, 
]t And on the crowne hym make a crosse, 
Then he began to crye and make noyse ; 
He sware that they schulde alle dye 
That dud hym soche yelanye ! 
And ever he seyde he was ther lorde, 
\i :> And alle men scomyd hym for that worde, 
And every man seyde that he was wode, 
That provyd wele he cowde no gode ; 
For he wende, on no kyns wyse, 
That myghtfuUe God cowde devyse 
' ^c Hym to brynge to lowar estate, 

And with a draght he was chekmate. 
At lowar degre he myght not bee, 
Then become a fole, as thynkyth me, 
And every man made scornynge 

\C\ i Of hym, that afore was a nobuile kynge ! 

" Ther was never 37 1 pellere half so fyne ; 

And alle was set with perrye, 
-7 f^ Ther was never nO better in crystyant^ ; 
. Soche clothyng and hy t were to dyght, 

Alle crysten men hyt make ne myght, 

Where soche clothys were to selle, 
^ ^ Nor who them made, can no man telle. 
"l^^. On that wondyrd alle that lande, 

Who wrojt those clothys with any hande. 

The messengerys went with the kynge 

To grete Rome, withowte lesynge ; 

The fole Roberd with hym went, 
2^0 Clad in a fuUe sympulle garment, 

With foxe tayles to renne abowte, 

Men myght hym knbwe in alle the rowte ; 

A babuUe he bare agenste hys wylle, 

The aungels harte to fulfylle. 
"^^ To Rome came the aunjjelle soone, 

So ryalle a kyng came never in Rome ; 

AUe men wondurd fro whens he came,- 

So welle bys rayment sate hym on. 

The aungelle was clad alle in whyte, 
^^ Ther was never in jerthe snowe hyt lyke, 

And alle was cowchyd with perlys ryche, 

Bettur were nevyr nor noon them lyche ; 

AUe was whyte, atyre and stede, 

The sted was feyre, where that he yede, 

So feyre a stede as he on rode, 

Was never man that ever bestrode, 

And so was alle hys apparelle dyght, 

The ryches can not telle no wyght. 

Of clothys, gyrdyls, and odur thynge, 
^O Every squyer semyd a kynge. 

AUe they rode iri ryche arraye, 

But kyng Roberd, y dar wele saye, 

For alle men on hym can pyke. 

For he rode non odur lyke, 1 

*t>o^ But ofte he made sory chere, 

That schulde be kyng and kynges fere, , 

That rode in Rome and bare an ape, 

And hys clothyng fuUe evylle schape, 

That so be foly a fole was made, 
^i j A wondur hyt were yf he were glade ! 

The pope and the emperowre also, ' 

And odur barons many moo, y 

Welcomvd the aungelle as for kynge, 

And maae yoye for hys comynge : " J 

^\^j Forthe then came stertyng kyng Roberd, 1 

^ As fole and man that was not aierde, i 

And lowde on hym he began to speke, 

And seyde hys bredym schulde hym awreke 

Of hym that hath, with queynt gyle, 
^^0 Hys crowne and lande of Gysyle. 

Pope, emperowre, nor non odur, 

The fole knewe not for ther brodur ; 

God put hym in odur lyknes, 

For hys grete imbuxumnes ; i 

^^r A mekvUe fole he was holde, i 

More then thars be an c. folde, | 

To calle soche a brodurhede, 

Hyt was holdyn a folys dede. 

Tho thre bredyr made grete comfort, 
hbO The aungelle was made brodur be sorte ; 

Wele was the pope and the emperowre, 

That had a brodur of soche honowre. 

Kynge Roberd began to make care, 
^ Mekylle more then he can are : 
^' For he trowyd of alle thynge 

Hys bredur schulde have made hym kynge ; 

And when hys hope was alle awaye, 

He seyde, " Allas ! and wele away !*' 
"The pope, the emperowre, and the kjrnge. 

'S^o Fyve wekys made they ther dwellynge ; 
And when the v.*^® weke was alle done, 
To ther own londes went they home, 
Bothe the emperowre and the kynge, 
jThere was a feyre departynge ! 
"^ftS^Y/lien every oon of odur leeve can take, 
~v The fole Robert grete sorow can make, 
When no brodur hym can knowe, 
*' Allas !" he «eyde, *' now am y lowe !'* 
' He thoght mekylle in that case, 
p i? How he was lowe ; he seyde, " AUas !'* 
^ He thoght upon Nabegodhonosore, 
.v^ A nobuUe kynge w^ he before, 
In alle the worlde was not hys pere, 
For to acownt, nodur far nor nere ; 
i*r Wyth hym was Sir Olyverne, 

Prynce of knyghtes, stowte and sterne ; 
Gly verne sware evyrmore, 
Be god Nabegodhonosore, 
For he helde no god in lande 
s| 7 But Nabegodhonosore, y understande ; 
^ Nabegodhonosore was then fuUe gladd, 
When he the name of God hadd, 
And lovyd Glyverne welle the more, 
And sythen hyt grevyd them bothe fuUe sore : 
^;[/y Glyverne dyed in grete dolowre, 
! For he was slayne in a harde schowre ; 
N^abegodhonosore was in deserte, 
He durste not nowhere be aperte ; 
Fyftene yere he levyd thare, 
^^ Wyth rotys, and grasse, and evylle fare, 
P And alle of mosse hys clothyng was, 
'^ And that came alle be Godys grace, 
; ^O^or pryde was that every dele, 

! Therwith lykyd hym nothyng wele. 
I^^S He cryed mercy withsory chere. 

And God hym restored as he was ere. 

And now y am in soche a case, 

Ye, and in welle warse then ever he was. 

When God me gave soche honowre, 
^^0 Thaty was callydconquerowre; 

In every lande of Crystendome 

Of me they spake, bothe alle and some, 

And seyde, nowhere ys my pere, 

In no lande, nodur farre nor nere ; 
y^*^ And thorow that worde, y felle in pryde, 

As the aungelle that can of hevyn glyde, 

And with the twynklyng of an eye 

God for-dud alle that maystrye ; 

And so hath he done my for gylte, 
^O Now am y of my lande pylte, 
\And that ys ryght that y so bee, 
.^or, Lorde, y leevyd not on the ! 
I I had an errowre in my harte, 
vAiid that errowre hath made me to smarte ; 
' ^ For when y seyde, in my sawe, 

That nothynge myght make me lawe, 

And holy wry tt dyspysed withalle, 

And for-thy wrech of wrechys men me calle, 

And fole of alle folys y am ^yt, 
^ !} For he ys a fole, God wottyth welie hyt, 

That turneth hys wytt unto folye, 

So have y done, mercy y crye ! 

Now, mercy, Lorde, for thy pyle 1 

Aftur my gylte geve not me ! 
i^ Let me abye hyt in my ly^ve, 

That y have synned with wyttes fy ve ; 

For hyt ys ryght a fole that y bee, 

Now, Lorde, of thy fole thou have pyte ! 

Ryght so how that hyt befalle, 
*j >: I ete with the howndys in the halle, 

And leve so here for evyrmore, 

As levyd Nabegodhonosore !" 
When he to Cryste thus can calle, 
Downe in swowne can he falle, 
^^ll^ And evyr he seyde, with mylde mode, 
" I thanke the, Lorde, that ys so gode ! 
• Of my kjrngdome me grevyth nojt, 
Hyt ys tor my gylt and leder thoght ! 
Evyr thy fole, Lorde, wylle y bee : 
^Ho Now, Lorde, of thy fole thou have pyt6 !" 
I The aungelle came into Cysyle, 

He and hys men, withynne a whyle ; 
^ When he came into the halle, 

The fole he gart before hym calle, 
^^< And seyde, " Fole, art thou kynge Y' 

** Nay, sir," he seyde, '* withowte lesynge." 
** What art thou 1" seyde the aungelle. 
" Syr, a fole, that wote ye welle, 
And more then a fole, and hyt may bee, 
\ihOl kepe non odur dygnyte !" 
V The aungelle then to chaumbur went, 
y And aftur the fole anon he sente ; 
" He bad hys men forthe of the chaumbur to gone, 
There was lefte noon but he allone 
^j^And the fole that stode hym by, 

To hym he seyde, " Thou haste mercye ! 
God hath forgevyn the thy paysdede, 
And ever here-aftur loke thou hym drede ! 
Thynke how thou was owte pylte 
j[J(o Of thy lande, for thy mysgylte, 
To the lowest state that ys in lande, 
That ys a fole, y undurstande ! 
A fole thou were to hevyn kynge, 
And therfore thou art an unduriynge ! 
^^I am an aungelle of renowne, 
Sente to kepe thy regyowne ! 
More blysse me schaile befaile, . 

Iil hevyn amonge my ferys alle, 
Ye in oon owre of a day, 

Ct^o Then in erthe, y dar welle saye, 
In an hundurd thousande yere, 
Thogh alle the worlde, far and nere, 
Were alle myn at my lykynge : 
I am an aungelle ana thou art kynge !" 

6(^ He went in the twynklyng of an yee, 
No more of hym there was sye ! 
Kyng Roberd came into the halle, 
Hys men he gart before hym calle, 
And alle they were at hys wylle, 

4^ ^ As to ther lorde, for hyt was skylle ; 
He loveyd God and holy kyrke, 
And evyr he thoght welle to wyrke, 
He levyd aftur two yere and more, 
^ And loovyd God and alle hys lore. . 

^^"^ The aungelle gaf hym in warnynge 
Of the tyme of hys levynge. 
When the tyme came of hys day soone, 
He made to wryte ryght anone, 
How God, be hys mekylle myght, 

^ 'h Made hym lowe, as hyt was ryght ; 
For he wende he myght not be 
Thorow Godes my^t at lowar degre : 
He was made lowe in a ly tylle throwe, 
And that was kyd and fiille welle knowe, 

/\ -1 -'To be a fole to every knave, 

More schame myght he not have ! 
He ete and laye with howndys eke, 
Thogh he were prowde, hyt wolde hym meke; 
To alle men he was scornynge, 

i^p Loo ! here was a dolefulle thynge, 
That he schulde so, for hys pryde, 
Soche happe among hys men betyde. 
Welle may ye wete hyt dyd hym gode. 

Hyt made hym meke that arst was wode ; 
4efilyt made hym to knowe God Allmyght, 

That hym broght to hevyn lyght. 

Thys story he sente every dele, 

To hys brodur undur hys sele ; 

And to the tyme of hys laste day, 
^ For that tyme he dyed, as he can saye, 

Hys bredur thoght wele on the fole, 
_ That cryed to them with mekylle dole, 

And wyste wele that he was ther brodur, 

And knewe sothely hyt was non odur. 
^'6 In Cysyle knewe nyt many moo, 

That were with hym, when hyt was soo ; 

The pope of Rome hereof can preche, 

And the pepulle he can teche, 

That ther pryde they schulde forsake, 
Qff^ And to goiie vertues they schulde them take ; 

And seyde hys brodur that was kynge, 

For hys pry qe was an undurlynge ; 

For pryde ys ferre fro God Allemyght, 

Hyt may not come in hys syght; 
t£»€ For pryde wolde, yf hyt myght bee, 

Gvyr-mownte Goddys dymyt^, 

And aile at hys owne wylle, 

Thus, thorow pryde, may man hym spylle ! 

Thys storye ys, withowten lye, 
^ilf At Rome wretyn in memorye, 

At Seynt Petur kyrke hy t ys knawe, 

And that ys Crystys owne lawe, 

That lowe be hye, at Godys wylle, 
^jid hye lowe, thogh hyt be ylle ! 
^{5Prey we now to God in Trynyte, 

That vs so gode in dygnyt^, 

That he ^aunt us that yik blysse, 

That he hath ordeyned for alle hys ! 
Amen! 

SPIRirm REMEDIHS. 

[From MS. Ceptab. J£. U 6.] 

As I walkyd apone ft day, 

To take the eyre of fylde l^nd floUre, 
Apona mylde moEnyngtaf May, 

Whene floures ben ifuUe of «w^ete «ftvoiwe, 
I harde on say, God for ay, 

Hough long shalle I J^veinimy sdolourel 
Apone hys kneys he gane pray, 

Swete Jhesu sende me sum socoure ! 
Maryes sone, most pf bonoure, 

That ryche and pore may ponyohc and please, 
Lys me now in my longourei 

And^yf me lyse^iiis to lyve in eaae. 

To lyve in ease thy lawes to kepe, 

Graunt me gtace, Lorde, in blys soo bryght, 
That I never in that cabane crepe, 

Ther Lusifer ys lokyne withoutyne lygtt. 
My myddelle woundys they bene derne and depe, 

Ther ys no plaster that persy th aryght, 
Her smertyng wyUe nat suflre me to slepe, 

Tylle a leche with dewte have theme dyght. 
Hit most be a curet, a crouned wyght, 

That knowth that quaysy frome be^n ,^i\d pese, 
Or ellys theyre medsyns they h^ve no my^ht 

To geve a mane lysen$ io ly ve in ease. 

This wound norysshyth wou»ndes sevyn, 

Superbia ys the most prinsipalle, 
P^de pertly in Englys^e atevene, 

For he ys more by tter thene ever was ^alle ; 
I have had ther-to ledhys aleven, 

And they gave me medysins ftlle. 

The sovereynyst medesyne that ys under heven, 
Hyt growes nother in ground nother walle. 

Umylitas I hard a clerke it calle, 
Had I hit I were at ease ; 

Lorde, sende it unto the syke tharlle, 
And gyfF me lysens to ly ve in ease ! 

A wycked wound hath me walled, 

And traveyld me frome topp to too ; 
This wracched worlde hit may be called, 

Hit hath many a blayne black and bloo. 
Hit hurtys my soule, it makes me to halt, 

In hed, in hond, in hart alsoo ; 
Nad I bene babtyzyd in water and salt, 

This ferdly fester woide never me froo. 
This leche lyssyd me lazars and moo, 

Davith and Danyelle of her dysease, 
Amend ray wound that doth me woo, 

And gyfF me lysens to ly ve in ease. 

Invidia the therd wound ys, 

A wyckkyd gnawer or venym or gowt, 
He ys a wyckyd wound I gess, 

Ther he hath power to reyne or rought ; 
The condyssion of the wound ys this, 

To brenne my brest within and withoute ; 
I asked a lech what myght me lyss, 

He toke me carytas and put it in a clout, 
And bade me bame me welle aboute, 

Whene hit wolde other water or wese, 
And sone after, withoutyn doute, 

Than shold I have lysens to lyve in ease. 

Ira ys a wyckyd wound, 

He ravesshith me both raw and rede, 
And alle my cors he woUe confound, 

So sore he swelly th in hart and hede ; 

There ys none erbe that growyth on grounde, 

Nor no coresy may queth that qued, 
Set amor cum padencia in a littylle stound, 

For he wylle drey ham and make hame ded, 
Lord, sende me sum amor sede, 

In my gardyn to rote and ryse, 
Or ellys as seker as mene ote bred, 

I shalle never have lysens to ly ve in ease. 

Avaryssia ys a souking sore, 

He bladdyrth and byldeth alle in my boure ; 
He makyth me to swelle both flesshe and reyne, 

And kepith me low lyke a cochoure. 
I have herde of an erbe to lyss that peyne, 

Mene seyth it bereth a doubylle floure, 
Vigilate et orate, use welle they tweyne, 

That shalle help the of thy doloure ; 
As sekere as bred ys made of floure, 

Smelle theme in sesyne with thy nese, 
The swetness of that savoure 

Shalle geve the lysens to ly ve in ease. 

Accidia ys a souking sore, 

He traveylyth me frome day to day, 
And ever he wylle have more and more 

Plasters thane he purvey may. 
I axst a mayster of fysyke lore, 

What wold hyme drye and dry ve away ; 
Elymosina ys an erbe ther-fore, 

Oon of the best that ever I say. 
Noynte heme therwyth ay whenne thow may, 

Thingk that Requiem shalle in the rente and sese, 
And sone after, within a nyght and a day, 

Thou shalt have lysens to ly ve in ease. 

Gula ys a grevous galle, 
He bereveth my reste alle in my bed. 

So sore I streyne my stomake withalle, 

Wyth many festys whene I am fulle fed ; 
I walow as worme doth in walle, 

I may nat trest tylle a schamely sched ; 
Mercy, Lorde, to the I calle, 

For us thou letteste thy breste be bled ! 
A leche hath layd hys hed to wed, 

To make a plaster, that wolde me please, 
OfF abstynaunce, and I it had 

Then sholde I have lysens to ly ve in ease. 

Luxiria ys a lyther mormale, 

Mercy , Lorde, fulle of pite ; 
Thou bringest my body in bitter bale, 

And fraiUe my sowle with thy frailt^. 
Sumtyme a surjoune tolde me a tale, 

This was the lessyne that he lerned me, 
The rote of an erbe I sholde up hale, 

Men calle it Chastite and pounde it with peny- 
tencie,* 

Whene the ryb wode wylle on the rese, 
Drayne it and dringke it with confescione, 

Thene shalt thow have lysens to lyve in ease. 

Other erbys ther bene alsoo, 

That sufFer the sores they may nat swelle ; 
Orys confescio ys on of thoo, 

He wylle nat suffre no ded flessche for to dwelle. 
Cordys contrydo ys the too, 

A wasshyth the woundes as doth a welle. 
Other ys satisfactio the sovereyne savetyflF, 

For soth as I yow telle. 
God that made both hevyn and helle, 

Geve us grace to serve and please, 
In that worthy blys that we may dwelle, 

And gjrff us alle lysens to ly ve in ease ! 

'*' A line is here waiiting;. See the Sloane MS. 

A LOVE SONG. 

[Prom MS. Cantab. Ff. i. 6.] 

Welcome be ye, my sovereine, 
The cause of my joyfulle peine ! 
For the while ye were away, 
Myn herte seyd noght but walaway. 
No more I do my mirthis fayne, 
But in gladnesse I swym and baine, 
Ye have my mornyng dreven away ! 
Of your comyng I ame so fayne, 
That mirthes done my sorow steine, 
And make amonge theim suche a fray, 
That reste may they with me no day. 
Gladnesse ye have brought me againe ! 

Come home, dere herte ; your tarieng 
Kausith me to wepe, bothe weile and wring, 
Also to ly ve evere in distresse, 
So gret there may no wight expresse ! 
Al my joye ye torne to mournyng. 
Sorowe is in myne herte digging, 
To dethe I trowe he woul me bring 
In woful trans withoute redresse. 
Whanne I have of you sume tiding, 
Gret joye I have withoute failing, 
Right as me ought with rightwisnesse ; 
But yet may not myne heveynesse 
Departe frome me, til your comyng. 

To you my joye and my wordly plesaunce, 
I wol shrive me with dredful countenaunce, 
Of thiding which your letter bereth wittenesse, 

Therto constrained by my woful distresse, 
Askingyou absoluqion and penaunce. 
What wol ye more of me but repentaunce 1 
.God wol himselve have therof sufBsaunce^, 
Mercy I seke and aske aye foryevenesse. 
Bv Sevnt Martyne, and ye knew m^r grevaunce, 
The whiche I suffrede with long continuance, 
Dreding ye were of my woos roghtlesse, 
"That was to me a grevous hevinesse, 
Yett aske I mercy to be in pacience ! 

There may areste me no pleasaince, 
And our be our I fele grevaunce ; 
I note to whome I may complaine, 
For he that may my woo restreine, 
Wol have of me no remembrance. 
Sith I ame under his governaunoe, 
He shuld sett me suche ordin^unce, 
As I might have ease of my paine. 
Me thinkith he might have conseience, 
And of my woos sume suffisance, 
Considering that I ame so plaine 
To him ever with joye or paine, 
Lett him have therof repentance. 

NOTES. 

P. 1, L 1. Cohfn Blowbols TeHament. TIus curious aati- 
rical piece is taken from MS. Rawl. C. 86, in the Bodleian 
library, a small folio volume which is Mly described by Sir 
F. Madden in his Introduction to Syr Gawayne. It was 
written about the year 1508. The poem now printed is on a 
style and plan very rimilar to the Testament of Mr. Andro 
Kennedy, in Dunbar'8 Poems, vol. L pp. 137-141. 

P. 5, L 33. Souihwerhe, A notorious place in old times 
for houses of ill-fame, and the rules and regulations by which 
it was governed are still preserved in a curious MS. of the 
fifteenth century in the Bodleian Library. 

P. 10, 1. 9. Pyng^ DrangoU. A somewhat rimilar list of 
winei is given in the Squyr of Lowe Degr^, — 

'* Ye shall have rumney and mahnesyne, 

Both ypocrasse, and vemage wyne, 

Mount rose and wyne of Greke, 

Both algrade, and respice eke, 

Antioche, and bastarde, 

P^rment, also, and gamarde ; 

Wyne of Greke, and muscadell, 

Both clar6, pyment, and RochelL 

The reed your stomake to defye, 

And pottes of osey set you by." 
P. 21, L 1. The Merehant and his Son, Another poetical 
verrion of the same tale, the scene laid at Bristol, occurs in 
MS. HarL 2382. It is in another and shorter kind of metre. 

P. 21, L 26. Jgeynfor ix. s. x. The common old rate of 
interest with professed usurers, which was also the same as 
late as Shakespeare^s time. The well known epitaph on 
Combe the miser, ascribed erroneously to our great poet, 
commences, '< Ten in the hundred lies under this stone." 

P. 23, 1. 11. An apersey, That is, a penon of unique 
merit. The phrase is not uncommon in early English. 

F. 44, L 17. Eleffff on Lobe. This piece is written in a 
style yery similar to some of Skelton's poems. See that 
author'8 Garland of Laurel. Douce, in his Illustrations, yol. 
ii. p. 313, mentions John of Low, the king of Scotland*8 
fbol ; and I am not certain that we should not here read Zov^, 
the MS. being somewhat uncertain. I ought to add that in 
8tyling him fool to the << bluff king Harry," I am authorised 
by no other authority than the date of the MS. The mention 
of '* the mad ladye Apylton" may perhaps decide the question. 

P. 49, 1. 17. Bobert of SicUy. Other copies of this ro- 
mance are in MS. Harl. 525; MS. HarL 1701 ; MS. CoU. 
Caii Cantab. D. 16; MS. ColL Trin. Oxon. 57. I am in- 
formed that one of these copies has been priyately printed by 
Mr. Utterson, but haye not had an opportunity of seeing it 
This tale has been analysed by Warton and EUis. According 
to Froissart, " Kyng Robert of Cicyle was a great astronomyre, 
and fuU of great science." See Ritson^s Notes to Minot'8 
Poems, p. 85. A play founded upon the same incidents was 
performed at the High Cross at Chester in the year 1529. In 
a contempory letter, printed by Mr. CoUier, the foUowing 
account is giyen of this performance : — 

'' Our moste humble duetye to your nght honorable Lord- 
shypp premysed, we holde it conyenyent and proppre to 
infourme your good Lordshyppe of a play, which som of the 
companyes of this Cittye of Chester, at thejrr costes and 
charges, are makynge redy, for that your good Lordshyppe 
maye see wether the same be in any wyse unfyttynge for 
them, as honestmenne and duetyfuU subjectes of hisMajestye. 
The sayde playe is not newe at thys tyme, but hath bin bifore 
shewen, eyyn as longe agoe as the reygne of his highnes most 
gratious father of blyssyd memorye, and yt was penned by a 

godly olerke, merely for deleotacioii, axkd tbe teachynge of the 
people to lof e and feare God and hife Majestye, and all thoae 
that bee in auctoryte. It is oallyd Kjmge Robart of Cicylye, 
the whiche wat wamcd by an Aungell whiche went to Home, 
and shewyd Kyng Hobart all the powre of God, and what 
thynge yt was to be a pore man ; and thanne, afler sondrye 
wanderyngeti ledde hym baeke agayne to his kihgdome of 
Cicylye, where he lyved and raygned many yeres." 

F. 54, 1. 14. Astayer* A taiter in palaoes, and the hoates 
of the barons, to guard againtt poieoning. The term is here 
used with most bitter irony. 

F. 54, L 18. A» afoU schulde be echome, The custom of 
shaving fools, soas togivethem in somemeasure tbeappeor- 
ance of friars, is fnequently notieed in the old romances. See 
£lli8*8 Met. Rom. iii. 146; Sb in the romance ot Ipomydon, 
the hero is thus desoribed as disguinng himself as a fool,— 
*< Righte unsemely, on queynte manere, 

He hym dight, as ye shall bere. 

A barbor he callyd, withouten more, 

And shove hym bothe byhynd and before» 

Queyntly endentyd, oute and in ,- 

And also he shove halfe his chynne : 

He semyd a fole, that queynte syre, 

Bothe by hede and by atyre. 

Armure he toke that was rusty, 

And borsyd hym on an old rouncy ; 

An helme as blak as any panne ; 

A crokyd spere he toke hym than. 

Whan that he was thus dight, 

He semyd ylle a^ doghty knyght.*' 
P. 64, 1. 1. Spiritual Remediee, There is a later copy of 
this poem in MS. Sloane 747. 

THE END. 

